19/12/2018 K.K.Singh Aryaएक टिप्पणी छोड़ें\nतिरंगा का पांचवां रंग\n14/12/2018 K.K.Singh Aryaएक टिप्पणी छोड़ें\n#तिरंगा का #पांचवां रंग\n“मास्टर जी, पांच”।\n“चलिए, आप ही सबको बता दीजिए कौन कौन से पाँच रंग है हमारे तिरंगे में”?\nतिरंगे के नाम सुनने के बाद भी बच्चा धीरे धीरे बोलने लगा-“सबसे उपर केसरिया, उसके नीचे सफेद, सबसे नीचे हरा और बीच में एक चक्र जिसका रंग नीला है।”\nमासूम बच्चे ने आंख झुकाए सरलता से उत्तर दिया-“वो है पूरे ध्वज में फैला हुआ लाल-लाल धब्बा, मुझे याद है मास्टर जी, जब मैंने पापा को अंतिम बार देखा था”\nकक्षा का शोर अचानक थम सा गया। मास्टर जी का गुस्सा गायब हो चुका था। गला भर आया था। कुछ बोल नहीं पाये।\nसिर्फ हाथ के इशारे से सबको शाँत बैठने को कह कर सर झुकाए कक्षा के बाहर निकल आए और भीगी आँखों से आसमान के तरफ़ देखते हुए सोंचने लगे-\n*कबीर कहते हैं:*\n*”आतम अनुभव ग्यान की, जो कोई पूछै बात।*\n*सो गूंगा गुड़ खाइके, कहै कौन मुख स्वाद।।’*\nऔर बड़ी कठिनाई यह है कि जिसने जान लिया है, वह भी तुम्हें देना चाहे तो नहीं दे सकता।\nतुम्हें ज्ञानियों की पीड़ा का कोई भी पता नहीं; तुम एक ही पीड़ा जानते हो..अज्ञानी की।\nज्ञानी की पीड़ा यह है कि उसे पता चल गया है, वह जानता है, और तुम्हें देखता है भटकता हुआ और चाहता है कि तुम्हें सब दे दे, लेकिन कोई उपाय नहीं है।\n‘सो गूंगा गुड़ खाईके, कहै कौन मुख स्वाद।’\nवह गूंगे की भांति हो गया है। गुड़ तो चख लिया है; तुम्हें देख रहा है कि तुम भी गुड़ की तलाश में भटक रहे हो।\nतुम्हें देख रहा है कि तुम गिरते हो जीवन में दुख पाते हो, पीड़ा है, कष्ट है, संताप है; तुम्हें भी स्वाद मिल जाये तो तुम्हारा भी स्वर्ग का द्वार खुल जाये। वह चाहता है कि तुम्हें सहारा दे।\nवह चिल्ला कर तुम्हें कह देना चाहता है..बड़ा मीठा है।\nलेकिन जैसे गूंगा नहीं चिल्ला पाता..कंठ अवरुद्ध है, ओंठ बोलते नहीं..वैसे ही ज्ञानी भी कठिनाई में अपने को पाता है। वह गूंगे से भी बड़ी कठिनाई है। क्योंकि गूंगे का तो कोई इलाज हो सकता है; ज्ञानी का कोई इलाज नहीं हो सकता।\nक्योंकि वह कठिनाई न बोलने की है; शारीरिक कठिनाई नहीं है।\nशारीरिक कठिनाई होती तो इलाज हो सकता था। वह कठिनाई तो आत्मज्ञान के अनुभव के स्वभाव की है।\nवह ज्ञान ही ऐसा है कि कहा नहीं जा सकता। तुम भी जान लो तो ही तुम पहचान सकोगे। और अगर ज्ञानी कहने की चेष्टाएं भी करे तो सब चेष्टाएं असफल हो जाती हैं; न केवल असफल हो जाती हैं, बल्कि दुष्परिणाम लाती हैं।\nक्योंकि वह कहता कुछ और है, कहा कुछ और जाता है;\nकहना वह कुछ और चाहता था, शब्द कुछ और ले जाते हैं;\nपहुंचाना कुछ और चाहता था, जब तुम्हारी तरफ देखता है तो देखता है कि कुछ और पहुंच गया। तुमने कुछ और ही समझ लिया।\nइसीलिए तो इतने संप्रदाय खड़े हुए हैं।\nज्ञानियों ने कहा था धर्म, बन गये संप्रदाय।\nज्ञानियों ने जो कहा था, वह पहुंचा ही नहीं। तुम तक पहुंचते-पहुंचते ही झूठ हो जाता है सत्य।\nतुम जैसे ही सुनते हो,\nतुम उसमें संयुक्त हो जाते हो।\nतुम्हारा मन व्याख्याएं शुरू कर देता है।\nतुम अपने अर्थ रोप देते हो।\nतुम वही अर्थ कर लेते हो जो तुम करना चाहते हो। धर्म और संप्रदाय में यही भेद है।\nज्ञानी तो चेष्टा करता है धर्म को तुम तक पहुंचाने की; जो पहुंचता है वह संप्रदाय है।\nज्ञानी तो चाहता था, तुम्हें मुक्त कर दे; जो घटना घटती है वह यह कि तुम और बंध जाते हो।\nएक और उपद्रव शुरू हो जाता है।\nज्ञानी तो चाहता था कि तुम्हारे जीवन में प्रेम का आविर्भाव हो; लेकिन जब तुम्हारी तरफ देखता है तो पाता है कि तुम प्रेम के नाम पर ही युद्ध करने को तैयार खड़े हो।\nसुपात्रों को दान देने से ही दानकर्ता को जन्म-जन्मान्तर में अच्छे परिणाम मिलते हैं’\n13/12/2018 K.K.Singh Aryaएक टिप्पणी छोड़ें\n‘सुपात्रों को दान देने से ही दानकर्ता को जन्म-जन्मान्तर में अच्छे परिणाम मिलते हैं’\nहमारे शास्त्रों में दान की महिमा बताई गई है। मनुष्यों को अपना भविष्य सुधारने के लिये सुपात्रों को अवश्य दान करना चाहिये। यज्ञ के तीन अंग कहे जा सकते हैं। पहला देवपूजा, दूसरा संगतिकरण और तीसरा दान। यज्ञ में जड़ व चेतन दोनों प्रकार के देवताओं का यजन, पूजा, सत्कार व संगतिकरण होने के साथ दान भी होता है। यज्ञ में विद्वानों के सम्मान व प्रवचन होने से देवपूजा व संगतिकरण प्रत्यक्ष रूप में होता है। यदि यज्ञ से दान की बात पर विचार करें तो हम यज्ञ में जो यज्ञकुण्ड, समिधा, घृत, ओषधियों आदि सुगन्ध उत्पन्न करने व रोग नाशक एवं अन्य अनेक लाभों को देने वाली वस्तुओं को आहुतियों के रूप में देते हैं उनसे वायु के दुर्गन्ध नाश और रोगनाशक प्रभाव से अनेक मनुष्यों व वायुस्थ प्राणियों को लाभ मिलता है। यज्ञ की सामग्री, समय और धन का जो व्यय हम यज्ञ करने के लिए करते हैं वह दान कहा जा सकता है। दान की परिभाषा ही यह है कि सत्पात्रों को लाभ पहुंचाना जिससे हमारा परिवार, समाज व देश अज्ञान, अत्याचार, अन्याय, अभाव आदि से मुक्त हो सके। हमें दान करते हुए इन बातों पर अवश्य ध्यान देना चाहिये। यदि हम किसी ऐसे स्थान व व्यक्ति को दान देने हैं कि जहां दान का सदुपयोग व सामान्यजनों सहित समाज व देश का कल्याण न होता हो तो वह दान नहीं अपितु एक ऐसा कर्म है जिसके परिणामस्वरूप ईश्वर हमें दुःख भी दे सकता है। आज समाज में इतने धर्म गुरु व मत-मतान्तर उत्पन्न हो गये हैं जो अपने बड़े-बड़े भवन व सुख सुविधायें उत्पन्न करने सहित अपने अन्धभक्तों की संख्या में वृद्धि कर रहे हैं। किसी को पता नहीं चलता कि यह किससे कितना धन दक्षिणा के रूप में लेते हैं व उसका व्यय किन अच्छे व बुरे कार्यों में करते हैं? जनता से दान लेने वाली सभी संस्थाओं को चाहे वह आर्यसमाज ही क्यों न हो, दानदाता को अपने समस्त क्रियाकलापों सहित आयव्यय एवं अपनी सम्पत्तियों का विवरण देना चाहिये। ऋषि दयानन्द जी के जीवन में एक प्रसंग आता है कि जब उन्होंने मुरादाबाद के एक पौराणिक संस्कृत व उर्दू विद्वान द्वारा सनातन वैदिक धर्म द्वेषी लोगों द्वारा आर्य हिन्दुओं के विरुद्ध उनके निन्दात्मक ग्रन्थ के खण्डन में ग्रन्थ लिखने पर मुकदमा चलाया गया था। ऋषि के ज्ञान में यह बात आई तो उन्होंने अपने भक्तों से उस बन्धु की आर्थिक सहायता कराई और उन्हें देष मुक्त कराया था। उस हिन्दू पंडित को आर्य लोगों से जो सीधी धनराशि पहुंची थी, उन्होंने उसका हिसाब नहीं दिया तो स्वामी जी ने प्राप्त व व्यय की धनराशि का विवरण देने के अनेक अवसर दिये। इस बात से उसके विरोधी हो जाने व स्वामी जी ने उसी स्वार्थ भावना की आलोचना कर उससे सम्बन्ध विच्छेद कर लिये थे। ऐसा ही उन्होंने अपने कुछ कर्मचारियों के अर्थ शुचिता विरोधी कार्यों के कारण उन्हें भी हटा दिया था। इससे यह ज्ञात होता है कि जनता का धन अच्छे व जनता के हित के कार्यों में ही व्यय होना चाहिये और जनता को उसका हिसाब व आय-व्यय सूचित किया जाना चाहिये जो वर्तमान में हमारी सभी संस्थायें नहीं कर पा रही हैं।\nदान का उद्देश्य वैदिक धर्म व संस्कृति की रक्षा का मुख्य होना चाहिये। इसका कारण है कि वेद व ऋषियों के उपनिषद व दर्शन आदि ग्रन्थों में ही ईश्वर का सत्यस्वरूप, उसकी उपासना कर उसका प्रत्यक्ष व साक्षात्कार करने की विद्या व विधि, यज्ञ का स्वरूप व उसकी विधि तथा मनुष्यों के जन्म से मृत्यु पर्यन्त समस्त सत्य कर्तव्यों व परम्पराओं का विधान है। इसकी अवश्य रक्षा होनी चाहिये नहीं तो मानव मानव नहीं रहेगा। वस्तुतः श्रेष्ठ मानव बनता ही तब है जब वह वेद व वैदिक साहित्य का अध्ययन करें और उस पर शत प्रतिशत आचरण करें। यदि वह जानता तो सब कुछ है परन्तु उसके अनुरूप करता नहीं है तो उसका वह ज्ञान लाभकारी नहीं होता। ऋषि दयानन्द के जीवन पर दृष्टि डाले तो हम पाते हैं कि उन्होंने अपने जीवन मे अध्ययन व अनुसंधान करते हुए वेद के सत्य अर्थों को जाना जो उनके समय में किसी भी विद्वान को उपलब्ध नहीं थे। उन्होंने वेदों की शिक्षाओं का आचरण स्वयं भी किया व दूसरों से कराने का भी प्रशंसनीय उद्यम किया। विश्व के सभी लोगों का सर्वांगपूर्ण हित करने के उन्होंने व्याख्यान व लेखन के द्वारा वैदिक सिद्धान्तों का प्रचार-प्रसार किया तथा इस कार्य के लिये आर्यसमाज की स्थापना भी की। आज उसी के प्रभाव से देश में अज्ञानता, अन्धविश्वास, कुरीतियां, असमानता आदि कम हुए व दूर हुएं हैं। उनके सिद्धान्तों से ही देश व विश्व से इन्हें पूरी तरह से मुक्त किया जा सकता है।\nजीवन में सबसे अधिक महत्व ज्ञान का है। ज्ञान दो प्रकार का कह सकते हैं। एक आध्यात्मिक एवं दूसरा भौतिक ज्ञान। भौतिक ज्ञान की तो हमारे विश्व के वैज्ञानिकों ने पराकाष्ठा कर दी है जिसके लिये वह धन्यवाद के पात्र है।\nआध्यात्मिक ज्ञान के विषय में निष्पक्ष रूप से कहें तो यह निर्दोष ज्ञान आर्यसमाज व उनके विद्वानों के ही पास है। विश्व में वेद व वैदिक ग्रन्थों का सम्पूर्णता से सत्य ज्ञान नहीं है। जो है वह विषमिश्रित अन्न के समान दूषित व हानिकारक है। अन्य मत-मतान्तरों, स्वदेशी व विदेशी, किसी के पास सत्य वेद ज्ञान को प्राप्त करने के साधन ही नहीं हैं। हमारे पुराणी बन्धुओं ने तो वेदों से दूरी ही बना रखी है। वह उसका व उसके सत्य अर्था का अनुसंधान करते हुए नहीं दीखते। आर्यसमाज ही यह कार्य करता है और अपने गुरुकुलों को आर्ष शिक्षा प्रणाली, अष्टाध्यायी-महाभाष्य-निरुक्त-निघण्टु-उणादिकोष आदि की सहायता से सभी वेद मन्त्रों के सत्य अर्थों को प्रकाशित व सामान्य जनता तक सरल हिन्दी भाषा में संप्रेषित करता है। इस प्रकरण में हम आर्यसमाज के दो प्रकाशकों श्री प्रभाकरदेव आर्य, हिण्डोन सिटी तथा श्री अजय आर्य, दिल्ली का भी उल्लेख कर धन्यवाद करना चाहते हैं जिन्होंने प्रायः सभी प्रकार के प्राचीन व अर्वाचीन वेदानुकूल ग्रन्थों का प्रकाशन करके देश व विश्व की वेद प्रेमी जनता का उपकार किया है।\nविश्व में आर्यसमाज के आर्ष प्रणाली पर संचालित गुरुकुल ही वैदिक शिक्षा का अध्ययन कराकर वेदों व वैदिक साहित्य के विद्वान तैयार कर रहे हैं जिनसे हमारा सनातन वैदिक धर्म व संस्कृति सुरक्षित है। सबसे पुण्य का कार्य इन संस्थाओं की आवश्यकता पूर्ति हेतु दान करके ही किया जा सकता है। महाराज मनु ने भी ईश्वर व वेद के प्रचार व प्रसार में दिया जाने वाला दान ही सबसे श्रेष्ठ दान माना है। जिस बन्धु को भी दान करना हो वह देश के सभी गुरुकुलों की सूची प्राप्त कर जो सबसे अधिक अभाव ग्रस्त हो और जहां वैदिक शिक्षा का स्तर अच्छा हो, वहां दान देना चाहिये। इसके साथ ही हमें अपने आसपास के निर्धन, रोगी, अभावग्रस्त, असहाय, कृपण, निर्बल लोगों की भी आर्थिक सहित वस्त्र व अन्न आदि से सहायता करनी चाहिये जिससे वह भी अपने जीवन में सुख के कुछ पल अनुभव कर सकें। ऐसा करेंगे तो इसका लाभ इस जन्म में व परजन्म में भी अवश्य होगा इसकी गारण्टी है। यदि अविद्या व मत-मतान्तरों व तथाकथित वेद विद्या विहिन गुरुओं के दुष्चक्र में फंसकर ऐसा नहीं कर पाये तो इससे होने वाले जन्म-जन्मान्तरों के सुख से भी वंचित हो जायेंगे। यह भी उल्लेख कर दें कि अपने जीवन को वर्तमान व परजन्म में भी सुखी बनाने के लिये हमें भ्रष्ट आचरण से बचना चाहिये। हमारा एक भी कर्म यदि खराब हो गया तो उसका परिणाम इस सम्पूर्ण जीवन व परजन्मों में भोगना पड़ सकता है। इस पर ध्यान देने व विचार करने की आवश्यकता है।\nहम प्रसंगान्तर जाकर एक बात यह भी कहना चाहते हैं कि आर्यसमाज में अपनी आय का शतांश सदस्यता शुल्क के रूप में देने का विधान है। यह सबको दान में देना चाहिये परन्तु इसके साथ ही यह भी ध्यान में रखना चाहिये कि वहां गुटबाजी न हो। सभी अधिकारी व सदस्य प्रेमपूर्वक सदस्य की योग्यता के अनुसार शान्तिपूर्वक निर्वाचन सम्पन्न करते-कराते हों और सभी एक दूसरे को सहयोग देते हों। दूसरी बात यह भी कहनी है कि सभी आर्यसमाजों में एक अतिथि निवास अवश्य होना चाहिये जहां न्यूनतम शुल्क पर अतिथियों को आवास की सुविधा देनी चाहिये। केवल सरकारी पहचान पत्र के आधार पर निवास करने की सुविधा देनी चाहिये। सभी समाजों में एक रसोईयां भी होना चाहिये जो चाय, काफी, प्रातराश, दिन व रात्रि का भोजन बनाये। हमें आज के युग में किसी आर्य बन्धु के दूरस्थ स्थानों पर जाने पर वहां के आर्यसमाज के अधिकारियों द्वारा उसका अपने समाज के अधिकारियों का अनुमति पत्र मांगना अनुचित लगता है। जो ऐसा करते हैं वहां दान देने से पहले अवश्य सोचना चाहिये। इसका कारण है कि आज हमारे आर्यबन्धु ही आर्यसमाजों में नहीं जाते। वह होटल में रहते हैं जहां उन्हें आवास, भोजन व शौच आदि की उपयुक्त सुविधायें मिलती हैं। हम कुछ वर्ष पूर्व अपने पूरे परिवार के साथ अंडमान से लौटते हुए कलकत्ता के एक आर्यसमाज में गये। पहले तो जान पहचान होने पर भी वह हमें स्थान नहीं दे रहे थे। वहां के प्रमुख अधिकारियों से निकट संबंध होने के कारण स्थान दिया गया। कमरे में एक ही बैड था जिस पर हम पांच लोगों ने शयन किया। चादर पर धूल थी और कमरे मकड़ी के जाले लग थे। चूहे भी इधर उधर दौड़ रहे थे। शौचालय पुरानी पद्धति का बना था जिसमें लाइट भी नहीं थी। दुर्गन्ध इतनी की उसमें बैठ ही नहीं सकते थे। अभी बैठे ही थे कि वहां के पुरोहित जी आ गये कि रसीद कटवाईये। उन्होंने जो मांगा हमने दे दिया परन्तु हम व हमारे परिवार के सदस्य उनके व्यवहार व वहां की व्यवस्था से सन्तुष्ट नहीं हुए। हम अनुभव करते हैं कि आर्यसमाज की अधिकांश संस्थाओं में इसी प्रकार की व्यवस्था है। यह आर्यसमाज के प्रचार में साधक नहीं अपितु बाधक है। हमें सिखों से इस विषय में मार्ग दर्शन लेना चाहिये। इससे पूर्व हम पं. सत्पाल पथिक जी का पटना के एक गुरुद्\nवारे का संस्मरण प्रस्तुत कर चुके हैं जहां रात्रि देर से पहुंचे पर पूरी स्पेशल ट्रेन के यात्रियों को भोजन व निवास की सुविधा दी गई थी। क्या आर्यसमाज ऐसा नहीं कर सकता? क्या इस परिप्रेक्ष्य में आर्यसमाज को श्रेष्ठ समाज कह सकते हैं?\nहमने दान के बारे में संक्षिप्त चर्चा की है। हमारी कुछ बातें हमारे कुछ मित्रों को बुरी भी लग सकती हैं। हमने अपने विचारों को जो हमारे मन में उठे और जो आर्यसमाज के लिए हितकर हैं, प्रस्तुत किया है। हमारे पास इन बातों को कहने का दूसरा कोई मंच भी नहीं है। अतः जिसी किसी को कुछ बुरा लगे तो हम उससे क्षमा चाहते हैं। ओ३म् शम्।\nकिस देवता की कितनी परिक्रमा करनी चाहिए:\nकर्म लोचन नामक ग्रंथ में लिखा गया है:\nजब दुर्योधन ने कृष्ण को वो तीन गलतियाँ बताई जिसके कारण उसकी पराजय हुई\nमहाभारत सागर की तरह विशाल है। इसके अंदर कथाओं के ऐसे-ऐसे मोती छिपे हैं जिसे ढूँढना कठिन है। कुछ प्रसंग व्यास रचित महाभारत में है तो कुछ शताब्दियों से लोक कथाओं के रूप में सुनी और सुनाई जाती रही है। ऐसा ही एक प्रसंग हम आज आपके लिए ले कर आए हैं। ये घटना तब की है जब भीम ने दुर्योधन की जंघा तोड़ी और वो अपनी अंतिम साँसें ले रहा था। इतनी भीषण शत्रुता होने के बाद भी दुर्योधन की ऐसी मृत्यु देख कर सभी द्रवित हो गए और उसके आस-पास जमा हो गए। दुर्योधन ने अपनी चारो ओर शत्रुओं को देखा किन्तु अब बहुत देर हो चुकी थी। तभी उसने श्रीकृष्ण को अपनी तीन अँगुलियों से इशारा किया। कोई भी उसके इस संकेत को समझ नहीं पाया। तब श्रीकृष्ण ने पांडवों से कहा कि शायद दुर्योधन अपने अंतिम समय में उनसे कुछ कहना चाहता है। वे दुर्योधन के पास गए और उससे उस संकेत का अर्थ पूछा। तब दुर्योधन ने कराहते हुए कहा – “हे मदुसूदन! भीम और अन्य पांडव इस बात पर प्रसन्न हो रहे हैं कि उन्होंने मुझे पराजित कर दिया किन्तु उन्हें ये ज्ञात नहीं है कि ये पराजय मेरी स्वयं की भूल का परिणाम है। मैंने इस युद्ध में कई गलतियाँ की है किन्तु तीन ऐसी गलतियाँ है जिसके कारण मैं ये युद्ध हरा। अगर मैंने वो तीन गलतियाँ ना की होती तो तुम्हारा मुझे परास्त करना असंभव हो जाता। श्रीकृष्ण के पूछने पर दुर्योधन ने उन तीन गलतियों के बारे में बताया:\nश्रीकृष्ण के स्थान पर नारायणी सेना का चयन: दुर्योधन ने बताया कि उसने श्रीकृष्ण के बदले उनकी नारायणी सेना को चुन कर सबसे बड़ी भूल की। उसके अनुसार वो भी श्रीकृष्ण को चुनना चाहता था और यदि उसे पहले अवसर मिलता तो उन्हें ही चुनता। किन्तु जब अर्जुन ने श्रीकृष्ण को चुन लिया तो इतनी बड़ी नारायणी सेना अपनी पक्ष में आता देख कर उसने प्रतिवाद नहीं किया। आज अगर श्रीकृष्ण उसकी ओर होते तो निश्चय ही विजय उसकी होती। यही नहीं महाबली बलराम ने भी ये कह कर युद्ध करने से मना कर दिया था कि वे स्वयं अपने ही भाई के विरुद्ध युद्ध नहीं कर सकते। यदि कृष्ण उसके पक्ष में होते तो बलराम भी अवश्य उसका साथ देते और फिर उन्हें भला कौन हरा सकता था?\nअपनी माता के समक्ष निर्वस्त्र ना जाना: दूसरी गलती दुर्योधन ने ये बताई कि उसकी माता गांधारी ने स्पष्ट शब्दों में उसे कहा था कि वो पूर्ण निर्वस्त्र होकर उनके सामने आये किन्तु श्रीकृष्ण की बातों में आकर उसने मारे लज्जा के अपना कटिभाग केले के पत्ते से छुपा लिया। अगर उसने ये गलती ना की होती तो आज उसका सम्पूर्ण शरीर वज्र का होता और फिर भीम उसे कभी भी पराजित नहीं कर सकता था।\nयुद्ध में सबसे अंत में उतरना: दुर्योधन के विचार में उसकी तीसरी गलती ये थी कि वो इस युद्ध में अंत में उतरा। वो अपने सेनापतियों पर इतना निर्भर रहा कि कभी उसने स्वयं युद्ध का सञ्चालन नहीं किया। सर्वप्रथम गंगापुत्र भीष्म जैसा सेनापति पाकर वो निश्चिंत हो गया। उन्हें भला युद्ध में कौन हरा सकता था? किन्तु दैवयोग से उनका भी पराभव हुआ। यही गलती उसने गुरु द्रोण और अंगराज कर्ण जैसे सेनापति को पाकर की। अगर वो युद्ध में पहले ही उतरा होता तो कदाचित वो रणभूमि का हाल और अच्छे से जान पता और उसकी पकड़ युद्ध पर और भी कड़ी होती।\nदुर्योधन को इस प्रकार बोलते देख श्रीकृष्ण ने कहा – “हे दुर्योधन! तुम्हारी ये तीन गलतियाँ कदाचित युद्ध के परिणाम के लिए निर्णायक हुई किन्तु तुम्हारी पराजय तभी से आरम्भ हो गयी थी जब तुमने भरी सभा में कुलवधू द्रौपदी का अपमान किया था। अतः वीर, ये प्रलाप छोड़ो और शांत मन से स्वर्ग की ओर प्रस्थान करो।”\nजब कंस ने ये सुना कि उसकी बहन देवकी की आठवीं संतान ही उसका वध करेगी तब उसने उसे मारने का निश्चय किया। बाद में इस शर्त पर कि देवकी और वसुदेव अपनी सभी संतानों को जन्म लेते ही उसके हवाले कर देगी, उसने दोनों के प्राण नहीं लिए किन्तु दोनों को कारागार में डाल दिया। एक-एक कर कंस ने दोनों के सात संतानों का वध कर दिया। अब आठवीं संतान के रूप में श्रीहरि विष्णु देवकी के गर्भ से जन्म लेने वाले थे। अपने अन्य पुत्रों के वध से दुखी देवकी और वसुदेव अत्यंत दीन अवस्था में भगवान विष्णु के तप में बैठे। उनके मन में केवल यही प्रश्न था कि आखिर किस पाप का दण्ड उन्हें मिल रहा है? साथ ही ये भी कि क्या उनका आठवाँ पुत्र भी उस दुष्ट कंस के हाथों मारा जाएगा? इस प्रकार भगवान विष्णु के तप में बैठे-बैठे उन्हें कई मास बीत गए और देवकी के प्रसव का समय आ गया। जिस रात परमावतार श्रीकृष्ण का जन्म होने वाला था, उनकी पीड़ा और तप देख कर स्वयं भगवान नारायण उनके समक्ष प्रकट हुए। त्रिलोकीनाथ को अपने समक्ष देख दोनों उनके चरणों में गिर पड़े। दोनों के अश्रुओं से भगवान के चरण भींगने लगे। देवकी ने उनके चरणों पर सर रखते हुए कहा – “हे नाथ! आप तो सर्वज्ञ हैं। इस कंस के अत्याचार से संसार को मुक्त क्यों नहीं करवाते? उस पापी को मारने के लिए तो आपकी इच्छा मात्र ही पर्याप्त है। फिर किस कारण आप अपने भक्तों की इतनी कठिन परीक्षा ले रहे हैं? ऐसा कौन सा अपराध हमसे हुआ है जिस कारण हमें आप इतना कठिन दण्ड दे रहे हैं?”\nभगवान ने मुस्कुराते हुए दोनों को उठाया और कहा – “वत्स! इतने ज्ञानी होते हुए भी तुम अज्ञानियों की तरह क्यों बात कर रहे हो? क्या तुम्हे नहीं पता कि भगवान ब्रह्मा के विधान के अनुसार ही सभी प्राणी अपने जीवन में सुख अथवा दुःख भोगते हैं। हाँ ये सत्य है कि हमारे केवल संकल्प मात्र से इस पृथ्वी से पापिओं का नाश हो सकता है किन्तु अगर त्रिदेव स्वयं अपने ही बनाये विधान का उलंघन करेंगे तो मनुष्य किसका अनुगमन करेगा? अपने अन्य पुत्रों की मृत्यु का संताप ना करो। वे तो जन्म लेते ही इस जन्म और मरण के चक्र से छूट कर मेरे पास पहुँच चुके हैं। और फिर दुःख किस बात का जब मैं स्वयं तुम्हारे पुत्र के रूप में जन्म ले रहा हूँ।”\nये सुनते ही दोनों की प्रसन्नता का ठिकाना ना रहा। उन्हें इस बात का विश्वास नहीं हुआ कि उन्हें भगवान विष्णु के माता पिता बनने का सौभाग्य प्राप्त होगा। उन्होंने अवरुद्ध कंठ से पूछ – “क्या ये सत्य है प्रभु?”\nतब भगवान ने कहा – “मेरा वचन कभी असत्य नहीं होता। अगर तुम्हारी जानने की इच्छा हो तो सुनो। आज मैं तीसरी बार तुम्हारे गर्भ से जन्म लूँगा। देवी, स्वायम्भुव मन्वन्तर में तुम्हारा नाम “पृश्नि” और वसुदेव “सुतपा” नाम के प्रजापति थे। तुम दोनों ने १२००० वर्षों तक कठिन तप करके मुझे प्रसन्न किया। जब मैंने तुमसे वर माँगने को कहा तो तुमने मेरे समान पुत्र की कामना की। उस समय मैं “पृश्निगर्भ” के नाम से तुम दोनों का पुत्र हुआ। फिर दूसरे जन्म में तुम “अदिति” और वसुदेव “कश्यप” हुए। उस समय भी मैं तुम्हारा पुत्र हुआ और मेरा नाम था “उपेन्द्र”। शरीर छोटा होने के कारण लोग मुझे “वामन” भी कहते थे। तुम्हारे इस तीसरे जन्म में भी मैं उसी रूप में “कृष्ण” के नाम से पुनः तुम्हारे पुत्र के रूप में जन्म लूँगा। मेरा ये रूप पिछले सभी रूपों से श्रेष्ठ होगा और केवल तुम्हारा ही नहीं अपितु संसार के सभी मनुष्यों के कष्ट को करने वाला होगा।” ये कहकर भगवान नारायण दोनों को आशीर्वाद देकर अंतर्धान हो गए।\nइस प्रकार श्रीहरि के समझने पर देवकी और वासुदेव का दुःख समाप्त हो गए और उन्हें विश्वास हुआ कि कंस का अत्याचार अब केवल कुछ समय के लिए ही बचा है। उसी रात नारायण के कथन अनुसार देवकी के गर्भ से भगवान श्रीकृष्ण का जन्म हुआ।\nWordPress.com पर ब्लॉग. थीम: Automattic द्वारा Libre 2


नुसरत जहां के दुर्गा पूजा में शामिल होने पर देवबंदी उलेमा ने उठाए सवाल, तो महिला सांसद ने दिया करारा जवाब | Muslim cleric targets TMC MP Nusrat Jahan for attending Durga Puja, says She should change her religion - Hindi Oneindia\n22 min ago फिल्म इंडस्ट्री से एक और बुरी खबर, अभिनेता रंजन सहगल का महज 36 साल की उम्र में निधन\n23 min ago बेंगलुरु में लगाया गया 14 से 22 जुलाई तक सख्‍त लॉकडाउन, जानें क्या खुला रहेगा, क्या रहेगा बंद\n43 min ago कोरोना खौफ के बीच राहत की खबर:5लाख से ज्‍यादा लोग हुए स्‍वस्‍थ, रिकवरी रेट पहुंचा 62.78 प्रतिशत\nनुसरत जहां के दुर्गा पूजा में शामिल होने पर देवबंदी उलेमा ने उठाए सवाल, तो महिला सांसद ने दिया करारा जवाब\n| Published: Monday, October 7, 2019, 17:11 [IST]\nNusrat Jahan की Durga Puja से इतना क्यों नाराज है Deoband Ulema ? | वनइंडिया हिंदी\nनई दिल्ली। टीएमसी सांसद नुसरत जहां नवरात्र की महाअष्टमी के दिन अपने पति निखिल जैन के साथ दुर्गा पूजा समारोह में शामिल होने के लिए पहुंचीं थीं। इस दौरान नुसरत पारंपरिक भारतीय अंदाज में नजर आईं। उन्होंने लाल रंग की साड़ी पहन रखी थीं और मांग में सिंदूर भी लगाया हुआ था। यही नहीं पूजा कार्यक्रम के दौरान वो ढोल की थाप पर डांस करती हुई भी दिखाई दी थीं। अब उनके दुर्गा पूजा समारोह में शामिल होने को लेकर विवाद हो गया है, देवबंदी उलेमा ने उनके रवैये पर नाराजगी जताई है। साथ ही उन्होंने यहां तक कह दिया कि अगर नुसरत जहां को गैर मजहबी काम करने हैं, तो वो अपना नाम बदल सकती हैं।\nनुसरत पर भड़के देवबंदी उलेमा\nनुसरत जहां के दुर्गा पूजा में शामिल होने को लेकर देवबंदी उलेमा ने कहा, 'नुसरत जहां क्यों गैर-मजहबी वाले काम कर रही हैं? इस्लाम में अल्लाह के सिवा किसी और की इबादत करना हराम है। अगर नुसरत जहां को गैर-मजहबी काम करने हैं तो क्यों नहीं नुसरत जहां अपना नाम बदल ले रही हैं। इस तरह के रवैये से वो इस्लाम और मुसलमानों की तौहीन क्यों कर रही हैं। अगर नुसरत जहां इस्‍लाम को नहीं मानती हैं तो उन्‍हें अपना नाम बदल लेना चाहिए।'\n'नुसरत इस्‍लाम नहीं मानती तो अपना नाम बदल लें'\nदेवबंदी उलेमा ने कहा, 'नुसरत जहां ने यह काम पहली बार नहीं किया है। वह इससे पहले भी पूजा कर चुकी हैं। इस बार उन्‍होंने नवदुर्गा की पूजा की है। मैं समझता हूं कि इस तरह का अमल इस्लाम में जायज नहीं है। उन्‍हें इससे परहेज करना चाहिए। इस तरह के काम करके वह इस्लाम और मुसलमानों की तौहीन कर रही हैं। बता दें कि इससे पहले भी नुसरत जहां पूजा समारोह में जाने पर, संसद में साड़ी और सिंदूर को लेकर आलोचकों के निशाने पर आ चुकी हैं।\nनुसरत जहां ने दुर्गा पूजा के साथ-साथ किया था डांस, देखिए VIDEO\nबता दें कि रविवार को नुसरत जहां माथे पर बिंदी, मांग में सिंदूर लगाकर और साड़ी पहन कर दुर्गा पूजा में पहुंचीं थीं। इस दौरान उनके पति निखिल जैन भी मौजूद रहे। दोनों की कई तस्वीरें सोशल मीडिया पर जमकर वायरल हो रही हैं। नुसरत कोलकाता के सुरुचि संघ पंडाल में पति के साथ मां दुर्गा के दर्शन करने गई थीं। सामने आई तस्वीरों में नसुरत और उनके पति निखिल मां दुर्गा की हाथ जोड़कर आराधना करते नजर आए।\n'मैं विवादों पर ध्यान नहीं देती हूं और जो करना होता है, वही करती हूं'\nदुर्गा पूजा के बाद नुसरत जहां ने इस कार्यक्रम में डांस भी किया। खास बात यह कि इसमें उनके पति निखिल भी साथ दे रहे थे। निखिल जहां ढाक पर थाप दे रहे थे वहीं नुसरत जमकर डांस कर रही थीं। इसके बाद खुद नुसरत ने ढोल पर मोर्चा संभाला। अब उनकी इसी तस्वीर के वायरल होने पर देवबंदी उलेमा ने नाराजगी जताई है। दूसरी ओर देवबंदी उलेमा के विरोध से पहले ही पूजा में शामिल होने के लेकर नुसरत जहां ने अहम टिप्पणी की। इंडिया टुडे से बात करते हुए उन्होंने कहा कि वो विवादों पर ध्यान नहीं देती हैं और जो करना होता है, वही करती हैं। नुसरत जहां ने ये भी कहा कि ये उनका अंदाज है।\nआर्टिकल 370 पर पहली बार नुसरत जहां ने खुलकर कही अपने मन की बात\nअधिक nusrat jahan समाचार\nशादी की पहली सालगिरह पर नुसरत जहां ने शेयर की पति संग रोमांटिक तस्वीर, कहा-तुम मेरे आज हो, कल भी...\nनरेंद्र मोदी-ममता बनर्जी की बैठक में पति को साथ ले जाने की नहीं मिली अनुमति, गुस्से में नुसरत जहां भी लौटीं वापस\nबंगाल पुलिस का दावा- बीजेपी ने एक्टर से करवाई भूखे की एक्टिंग, पोस्ट किया वीडियो\nMarkaz Event : जमातियों की हरकत पर भड़कीं सांसद नुसरत जहां, कहा-कोई भी बीमारी धर्म देखकर अटैक नहीं करती\nLockdown के बीच सब्जियां और अंडे खरीदतीं नजर आईं TMC सांसद नुसरत जहां, तस्वीरें वायरल\nनुसरत जहां ने शेयर किया हाथ धोने वाला Video लेकिन हो गई उनसे ये गलती, भड़के लोग, हुईं ट्रोल\nसोशल मीडिया पर जोर-शोर से चर्चा का विषय बनीं नुसरत जहां, वजह ये तस्वीर है\nनुसरत जहां ने किया ट्वीट, कहा- 'संसद में CAB के खिलाफ वोट देने के बाद मैंने ममता बनर्जी...'\nगुब्बारे बेच रहे डेढ़ साल के मासूम को देख टीएमसी सांसद नुसरत जहां ने किया कुछ ऐसा, वायरल हुईं तस्वीरें\nnusrat jahan durga puja muslim tmc deoband ulema navratri नुसरत जहां दुर्गा पूजा मुस्लिम टीएमसी देवबंद उलेमा कोलकाता नवरात्रि\nMuslim cleric targets TMC MP Nusrat Jahan for attending Durga Puja, says She should change her religion\nStory first published: Monday, October 7, 2019, 17:11 [IST]


कैसे शिफ्ट SOLENOIDS को बदलने के लिए ?: मैं एक कठिन समय का पता लगाने कर रहा हूँ ... - बदलें / निकालें\nशिफ्ट सॉलिनोइड्स को कैसे बदलें?\n2005 निसान मैक्सिमा\nमैं एक कठिन समय का पता लगा रहा हूं, जहां मुझे बदलने के लिए शिफ्ट सोलनॉइड को सूचीबद्ध किया गया है। क्या आपकी भी यही समस्या है? हां नहीं गुरुवार,6अप्रैल, 2017 को सुबह 3:37 बजे\nट्रांसमिशन पर एक से अधिक शिफ्ट सोलेनोइड है। वे सभी ट्रांसमिशन पर कवर के नीचे स्थित हैं और उन्हें एक इकाई के रूप में प्रतिस्थापित किया जा सकता है लेकिन इससे पहले कि आप ऐसा करते हैं, आपको क्यों लगता है कि उनमें से एक समस्या है? एक संकेतवाली? बेचारी शिफ्टिंग? वे कहते हैं कि आपको वाल्व बॉडी को बदलना चाहिए और एक ही बार में यहां सॉलोनॉइड्स को शिफ्ट करना चाहिए। डायग्राम (नीचे) देखें। कृपया हमें बताएं कि क्या होता है। छवियाँ (विस्तार करने के लिए क्लिक करें) यह उत्तर उपयोगी था? हां नहीं +8 गुरुवार,6अप्रैल, 2017 को शाम 5:34 बजे SUZYSMAMA2013\nखैर जब मैंने कार खरीदी थी तो उस आदमी ने इसे कागज़ के काम से अच्छी तरह जाँच लिया था। और हाल ही में मैं शिफ्ट सॉलोनॉइड पाने के लिए गया था, लेकिन उस दिन से पहले कह रहा था कि मेरी कार वास्तव में इसे चलाने के बीच में रुक जाएगी। इसलिए मैंने रियर और फ्रंट क्रैंक शाफ्ट कैम खरीदा था। हालांकि, मुझे सिर्फ सामने वाले की जरूरत थी। मरोड़ते के साथ बनाया गया रियर प्रकार। जो मुझे एकांत में ले जाता है। हालांकि ड्राइविंग विशेष रूप से फ्रीवे मील प्रति घंटा और मुझे इसे धीमा करना पड़ रहा है और जब मैं कार को ड्राइव में डाल रहा हूं, तो लगभग जैसे कि यह पहले लंघन कर रहा है और ऑटो दूसरे पर जाता है, आरपीएम थोड़ा जंगली हो जाता है। और केवल स्वचालित में है। होने के नाते मैं मैनुअल के रूप में अच्छी तरह से ड्राइव कर सकते हैं, अगर मैनुअल में ड्राइविंग, हालांकि कार एकदम सही है। यह उत्तर उपयोगी था? हां नहीं +2 गुरुवार,6अप्रैल, 2017 को सुबह 8:13 बजे स्टीवन डब्ल्यू।\nठीक है, आपके पास सामान्य निसान ट्रांस समस्याएं हैं। इसके लिए मैंने जो सबसे अच्छा समाधान देखा है, वह है पुनर्निर्माण वाल्व शरीर जिसे आप ईबे खोजकर पा सकते हैं। यह उत्तर उपयोगी था? हां नंबर5गुरुवार,6अप्रैल, 2017 को सुबह 11:14 बजे NYOIKE\nमेरे पास 2000 की अधिकतम सीमा है, कार4वें गियर में नहीं जाएगी और ओवरड्राइव काम नहीं कर रहा है। मैंने ट्रांसमिशन को एक दुर्घटना कार से 39,000 ट्रांसमिशन के साथ बदल दिया और मुझे अभी भी वही कोड मिल रहा है जिसमें कहा गया है कि ट्रांसमिशन सोलनॉइड दोषपूर्ण है। क्या मुझे जंकयार्ड में वापस भेजने से पहले एक और बात होनी चाहिए। अन्य गियर शिफ्ट पर ध्यान दें। यह उत्तर उपयोगी था? हां नहीं +2 सोमवार, 18 मई, 2020 दोपहर 2:22 बजे (विलय) RACI47\nट्रांसमिशन सोलेनोइड ही है जो एक स्वचालित को ओवरड्राइव गियर में शिफ्ट करने की अनुमति देता है यह सिर्फ इस पहले को बदलने के लिए बहुत सस्ता होगा। यह उत्तर उपयोगी था? हां नहीं +6 सोमवार, 18 मई, 2020 दोपहर 2:22 बजे (विलय)\nनिसान मैक्सिमा 2005- मैं इसके लिए स्थान जानना चाहता हूं ...\nजब मैं वाहन ले जाता हूं तो मुझे झटका लगता है, इसलिए मैं स्कैनर लगाता हूं और मैं चेक करता हूं और मुझे P0755 कोड मिलता है इसलिए मुझे Ro चेक की आवश्यकता है लेकिन मैं इसे खोजने में सक्षम नहीं हूं ... द्वारा पूछा गया ajayharihar & middot6ANSWERS 2005 निसान मैक्सिमा VIDEO अपनी ट्रांस शिफ्ट सॉलोनॉइड को आसानी से बदलें इंस्ट्रक्शनल रिपेयर वीडियो\n2005 निसान मैक्सिमा ट्रांसमिशन रिप्लेसमेंट\nमैं सेवा सदस्यों और उनके परिवारों के समर्थन में कार मरम्मत के लिए अनुमोदन सहित आपातकालीन वित्तीय सहायता प्रदान करने में काम करता हूं ...। द्वारा पूछा गया बजट सलाहकार & middot 1 ANSWER 2005 निसान मैक्सिमा\nCvt ट्रांसमिशन द्रव\nमेरे पास एक निसान मैक्सिमा 2010 मॉडल है कार अचानक बंद हो जाती है रेड लाइट के बाद चलती है ग्रीन मैं बमुश्किल एक जोड़े के बाद चलती है मई बी ... द्वारा पूछा गया उमर्बी & middot 17 ANSWERS2IMAGES 2010 निसान मैक्सिमा\n2000 निसान मैक्सिमा शिफ्टिंग और शिफ्ट लॉक\nमैं संभवतः (2) मुद्दे हो सकता है। 1. कभी-कभी Shift Lock वास्तव में बहुत मुश्किल से मुक्त होता है। प्रेस पर ब्रेक वास्तव में मुश्किल और कभी-कभी ... द्वारा पूछा गया लेखक & middot 1 ANSWER 2000 निसान मैक्सिमा\nमैं जानना चाहता हूं कि क्या इम ओवरचार्ज हो रहा है। मुझे कितना श्रम करना चाहिए और एक नया ट्रांसमिशन कॉस्ट मी। इसके अलावा एक नया के बीच एक अंतर है ... द्वारा पूछा गया कार्लाहेरा & middot 1 ANSWER 2006 निसान मैक्सिमा और देखो\n2004 सैटर्न व्यू क्लच रिप्लेसमेंट\n2000 टोयाटा सिएना फायरिंग ऑर्डर आरेख\n2000 जीप चेरोकी हीटर कोर\n2004 कैडिलैक डेविल डोर पैनल\nडॉज 4.7 लैश एडजस्टर शोर\nएक वाइपर ब्लेड काम नहीं कर रहा है\n1997 फोर्ड रेंजर बोल्ट पैटर्न\nचेतावनी प्रकाश में 2006 मज़्दा 3\nकैसे तनावपूर्ण चरखी को बदलने के लिए


Bikru Encounter Inspector KK Sharma SO Vinay Tiwari chargesheet vikas dubey\nHome » उत्तर प्रदेश » बिकरू एनकाउंटर चार्जशीट: विकास दुबे तक पहुंचाई जानकारी, दरोगा केके शर्मा और एसओ विनय तिवारी मुख्य आरोपी\nकानपुर के गैंगस्टर विकास दुबे (Vikas Dubey) से जुड़े बिकरू एनकाउंटर कांड (Bikru Encounter) में पुलिस की चार्जशीट तैयार हो गई है. इसमें तत्कालीन दरोगा केके शर्मा और एसओ विनय तिवारी पर गंभीर आरोप लगे हैं.\nPublish Date - 9:10 am, Tue, 29 September 20\nकानपुर के गैंगस्टर विकास दुबे (Vikas Dubey) से जुड़े बिकरू एनकाउंटर कांड में पुलिस की चार्जशीट (Bikru Encounter Chargesheet) तैयार हो गई है. इसमें तत्कालीन दरोगा केके शर्मा और एसओ विनय तिवारी पर गंभीर आरोप लगे हैं. पुलिस ने एसओ विनय तिवारी और दरोगा केके शर्मा को साजिश का आरोपी माना है. बता दें कि विकास दुबे खुद कानपुर लाते वक्त एनकाउंटर में मारा गया था. इससे पहले उसे पकड़ने पहुंची पुलिस टीम पर उसने अपने साथियों के संग मिलकर प्लानिंग से हमला कर दिया था. इसमें उसने 8 पुलिसवालों को मार दिया था.\nबिकरू एनकाउंटर कांड में तैयार चार्जशीट (Bikru Encounter Chargesheet) के मुताबिक, एसओ ने विकास दुबे को संरक्षण दिया, दबिश की सूचना लीक की. यह चार्जशीट इसी हफ्ते दाखिल की जा सकती है. चार्जशीट दाखिल करने की आखिरी तारीख4अक्टूबर है.\nपढ़ें – क्या बिकरू में विकास दुबे के भूत का है साया? गांववालों का दावा रात में आती है गोलियों की आवाज\nपढ़ें – बिकरू कांड का आखिरी आरोपी रामू बाजपेयी गिरफ्तार, 50 हजार का था इनामी\nBikru Encounter chargesheet\nBikru Encounter Vikas Dubey\nInspector KK Sharma SO Vinay Tiwari\nkanpur Bikru Encounter hindi news


अगले 48 घंटे में बढ़ेगा ठंड का कहर, बर्फबारी-बारिश के आसार, जानिए यूपी का हाल - Bollyycorn\nHome General Articles अगले 48 घंटे में बढ़ेगा ठंड का कहर, बर्फबारी-बारिश के आसार, जानिए यूपी का हाल\nअगले 48 घंटे में बढ़ेगा ठंड का कहर, बर्फबारी-बारिश के आसार, जानिए यूपी का हाल\nदेश के आधे से ज्यादा हिस्सों में इस समय हाड़ कंपाने वाली ठंड पड़ रही है. जिससे लोगों की जिंदगी पर खासा प्रभाव पड़ा है. अब भारतीय मौसम विभाग ने संभावना जताई है कि, देश के अगले 48 घंटों में कहीं बारिश तो कहीं बर्फबारी हो सकती है. मौसम विभाग द्वारा पूर्वानुमान जारी किया गया है. जिसमें बताया गया कि, अगले 24 घंटे में केरल में भारी बारिश की आशंका है और उत्तर भारत के राज्यों में 26 दिसंबर से एक सक्रिय पश्चिमी विक्षोभ आएगा और इस कारण कुछ इलाकों में हल्की से मध्यम बारिश हो सकती है. अगर बारिश होती है तो निश्चित तौर से ठंड बढ़ जाएगी और ठंडी हवाएं चलेंगी.\nउत्तर प्रदेश का क्या है हाल\nमौसम विभाग ने अनुमान जताया कि, 26 और 27 दिसंबर को जम्मू-कश्मीर, हिमाचल प्रदेश, लद्दाख और उत्तराखंड के कुछ इलाकों में मध्यम से तेज बारिश और बर्फबारी हो सकती है. इस कारण पहाड़ पर ठंड बढ़ जाएगी. तो हरियाणा, उत्तर प्रदेश, दिल्ली, पंजाब और बिहार में आने वाले दिनों में घने कोहरे के साथ शीतलहर की संभावना है. मौसम विभाग ने बताया कि, अगले एक सप्ताह मौसम में बदलाव होने की उम्मीद नहीं है. हालांकि, एक सप्ताह के बाद ठंड से थोड़ी राहत मिल सकती है. लेकिन दिल्ली में फिलहाल अगले तीन दिनों तक शीतलहर रहेगी. उत्तर भारत के भी अधिकतर शहर आने वाले दिनों में शीतलहर की चपेट में रहेंगे. जिस कारण कंपकंपाने वाली ठंड पड़ेगी.\nहिमस्खलन और भूस्खलन\nअगर पहाड़ी इलाकों में भारी बर्फबारी होती है तो इस कारण हिमस्खल और भूस्खलन की घटनाएं घट सकती हैं. ऐसे में लोगों को सतर्क रहने को कहा गया है. मौसम विभाग ने बताया कि, 24 से 30 दिसंबर तक पूर्वी भारत के अधिकतर हिस्सों में न्यूनतम तापमान सामान्य से2से6डिग्री सेल्सियस नीचे रह सकता है. अगर पूर्वानुमान सही साबित हो तो अगले एक सप्ताह जबरदस्त ठंड पड़ेगी.


अपनी खुद की लैब शुरू करने के लिए तीन चाबियाँ - करियर - 2020\nलिआह एच। सोमरविले, विलियम ए। कनिंघम, जून ग्रुबर, जे। जे। वान बेवल, नील ए। लुईस, जूनियर.एग। 14, 2019, 1:20 बजे\nअपनी खुद की प्रयोगशाला शुरू करना आपके कैरियर के एक नए और रोमांचक चरण की शुरुआत है। लेकिन यह भारी भी हो सकता है। हम में से कुछ के पास एक प्रभावी प्रयोगशाला बनाने और चलाने के लिए आवश्यक प्रबंधन कौशल में कोई प्रशिक्षण है। यहाँ, हम तीन महत्वपूर्ण सुझावों को ध्यान में रखते हैं।\nअपने खर्च के लिए खेलते हैं\nजैसा कि आप शुरू कर रहे हैं, सबसे महत्वपूर्ण बातों में से एक यह है कि आप अपने लिए उपलब्ध व्हाट्सएप का सबसे अधिक उपयोग कैसे कर सकते हैं। प्रत्येक व्यक्ति जो एक प्रयोगशाला शुरू करता है वह बहुत अलग परिस्थितियों में करता है। अनुसंधान सस्ते या महंगे हो सकते हैं, फैंसी उपकरण या एक साधारण पेंसिल और कागज की आवश्यकता होती है, और अंडरग्रेजुएट्स या उच्च प्रशिक्षित पोस्टडॉक्टरल फेलो द्वारा शुरुआत की जाती है। इसी तरह, विश्वविद्यालय के विभाग नए प्रयोगशाला प्रमुखों को जो कुछ भी प्रदान करते हैं, उसमें बेतहाशा भिन्नता होती है। कुछ नए संकाय सदस्यों को अपने अनुसंधान कार्यक्रमों को शुरू करने के लिए सैकड़ों-हजारों डॉलर का एक उदार स्टार्टअप फंडिंग पैकेज मिलता है; दूसरों को बहुत कम या कोई धन नहीं मिलता है। कुछ विभाग साझा संसाधन, उपकरण या कर्मचारी प्रदान करते हैं; दूसरों को नहीं। गंभीर रूप से, आपका नया वातावरण आपके द्वारा स्नातक विद्यालय में या पोस्टडॉक के रूप में अनुभव किए गए से काफी भिन्न हो सकता है। कभी-कभी कम संसाधन होते हैं; कभी-कभी अधिक होते हैं; और सबसे अधिक बार, यह सिर्फ अलग है ।\nअपने नए परिवेश में आपके लिए उपलब्ध खर्चों के बारे में ध्यान से सोचें। यदि संभव हो तो भूमि के नए स्तर का पता लगाने के लिए कुछ समय लेने से, आपको अपने विकल्पों को निर्धारित करने में मदद मिलेगी और आपकी नई दुनिया पिछले लोगों से अलग कैसे होगी। यह पहचानना कि कौन से तत्व अधिक और कम चुनौतीपूर्ण होंगे, आपको स्मार्ट विकल्प बनाने में मदद कर सकते हैं कि आप पर्यावरण में सबसे अधिक कैसे प्रवेश कर सकते हैं। उदाहरण के लिए, स्नातक छात्रों और पोस्टडॉक्टरल फैलो को भर्ती करने से पहले आपको समय लग सकता है, लेकिन आपको प्रतिभाशाली अंडरग्रेजुएट का एक तैयार समूह मिल सकता है जो आपके साथ काम करने के लिए उत्साहित हैं।\nपिछले महीने के युवा वैज्ञानिकों को पत्र\nटीम-लिखित पत्र यंग साइंटिस्ट्स कॉलम में शिक्षाविदों के भीतर प्रशिक्षण और कैरियर की सलाह दी जाती है।\nकठिन अकादमिक नौकरी बाजार में, दो सिद्धांत आपके अवसरों को अधिकतम करने में आपकी सहायता कर सकते हैं\nऔर अधिक पढ़ें युवा वैज्ञानिकों को पत्र\nजब आप अप्रत्याशित व्यवधानों का सामना करते हैं तो समाधान खोजने की मानसिकता रखने में मदद मिल सकती है। जब विल एक नया सहायक प्रोफेसर था (और जय उसका नया स्नातक छात्र था), उसके नए प्रयोगशाला स्थान के निर्माण और स्टार्टअप फंडों की रिहाई में बड़ी देरी थी। नई लैब शुरू करने के लिए न तो जगह थी और न ही पैसे, और न ही कुछ विशेष उपकरणों तक पहुंच थी। अनुसंधान परियोजनाओं में देरी करने के बजाय, विल और जे ने अंतरिक्ष उधार लिया और कई टूटे हुए लोगों में से एक एकल परीक्षण कंप्यूटर (स्कूटर नाम दिया गया) का निर्माण किया। जय अपने निजी डिजिटल कैमरे में लाया। उन्होंने अपने कुछ न्यूरोइमेजिंग अनुसंधान का संचालन करने के लिए कई घंटे दूर एक विश्वविद्यालय की यात्रा की। जो उपकरण इधर-उधर पड़े हुए थे, उनका उपयोग करते हुए, वे डेटा एकत्र करने में सफल रहे, जो जे के शोध प्रबंध का एक महत्वपूर्ण हिस्सा था। उन्होंने नई तकनीकें भी सीखीं, पता लगाया कि वे कहाँ से उपकरण उधार ले सकते हैं और मूल्यवान नए सहयोगों का निर्माण कर सकते हैं।\nकुंजी आपके तत्काल निपटान में संसाधनों के साथ आगे बढ़ रही है। आपके पास आपके द्वारा छोड़ी गई अच्छी तरह से तेल वाली प्रयोगशाला के समान उपकरण नहीं हो सकते हैं, लेकिन अपने चारों ओर देखें और अपने काम करने के संभावित अवसरों का आकलन करें और सुनिश्चित करें कि आपके छात्र अपनी परियोजनाओं के साथ आगे बढ़ने में सक्षम हैं। (याद रखें, वे एक घड़ी पर भी हैं!)\nयदि आप सुनिश्चित नहीं हैं कि कहां से शुरू करें, तो सलाह और समर्थन प्राप्त करने के लिए अपने मित्रों और नए सहयोगियों से संपर्क करें। (फैकल्टी मेंटरिंग प्रोग्राम्स इस सलाह और समर्थन तक पहुँच को समान करने में मदद कर सकते हैं।) नए रिश्तों का निर्माण शुरू करने और मेंटर्स के एक सेट की खेती करने के लिए एक उपयोगी तरीका हो सकता है जो आपको नए संकाय सदस्यों के सामने आने वाली चुनौतियों को नेविगेट करने में मदद करेगा। याद रखें, आपके सहकर्मी आमतौर पर चाहते हैं कि आप सफल हों।\nलैब शुरू करने का एक घबराने वाला पहलू उन निर्णयों की सरासर संख्या है जिन्हें बनाने की जरूरत है। पहली परियोजनाओं से पहली प्रयोगशाला सदस्यों के लिए पहली बड़ी खरीद के लिए, नए संकाय सदस्य पहली बार "प्रभारी" होने के एक अपरिचित भावना में जोर देते हैं। यह स्वतंत्र जिम्मेदारी के इस स्तर के लिए पूरी तरह से तैयार महसूस करने के लिए विशिष्ट है। आखिरकार, किसी को यह कैसे पता चलेगा कि किसे किराया देना है, कितनी आपूर्ति खरीदनी है, या अभी तक अज्ञात शोध परियोजनाओं के लिए सर्वोत्तम प्रकार के उपकरण हैं? महत्वपूर्ण फैसलों की यह सरणी पंगु हो सकती है, खासकर जब पूर्णतावादी प्रवृत्ति के साथ संयुक्त हो जो शिक्षाविदों के बीच बहुत आम हैं।\nनिर्णय पक्षाघात में फंसने से बचने के लिए, बस कुछ करना शुरू करने में मदद मिल सकती है । एक प्रयोगशाला की पहली परियोजना अक्सर सड़क में डिटॉर्स और धक्कों से भरी होती है। चीजें हैं जो ऐसा लगता है कि वे आसान होना चाहिए वास्तव में कठिन हो! ये धक्कों और विस्फोट अक्सर अप्रत्याशित तरीके से उत्पन्न होते हैं। कुछ करना वास्तव में आपके और आपके प्रशिक्षुओं के लिए आगे बढ़ने का एकमात्र तरीका है।\nकुछ करना (और इसके संबंधित धक्कों और विस्फोटों का अनुभव करना) आपको पहले सेमेस्टर, वर्ष या2वर्षों में क्या करना है, इसके बारे में अधिक यथार्थवादी अपेक्षाएं स्थापित करने में मदद कर सकता है। नई लैब लॉन्च करते समय रिसर्च आउटपुट में पिछड़ना बेहद आम बात है, हालांकि लोग अक्सर सोचते हैं कि यह उनके साथ नहीं होगा। यदि आप इसे पढ़ रहे हैं, तो हम पर विश्वास करें: यह आपके साथ होगा। और यह ठीक है! कुछ करने से आपकी प्रगति करने और चीजों को प्राप्त करने की क्षमता में भी आत्मविश्वास पैदा होता है, यहां तक कि सामान्य प्रगति की तुलना में धीमी गति से भी। लेकिन हॉफ़स्टैटर के नियम को याद रखें और याद रखें: "जब आप हॉफ़स्टैटर के नियम को ध्यान में रखते हैं, तो यह हमेशा आपकी अपेक्षा से अधिक समय लेता है।"\nअपनी प्रयोगशाला संस्कृति को स्थापित करने के बारे में जानबूझकर रहें\nकिसी भी लैब का असली हॉर्सपावर स्मार्ट दिमाग ही होता है जो इसे पॉप्युलेट करता है। यही कारण है कि खरीद के आदेशों, प्रमुख अनुरोधों और प्रशासनिक स्वीकृतियों को कम करने से भी अधिक महत्वपूर्ण है, इस बारे में विचार-विमर्श करने की आवश्यकता है कि आपकी नई प्रयोगशाला एक ऐसा वातावरण कैसे बनने जा रही है जो सकारात्मक प्रशिक्षण अनुभवों और उत्पादकता को बढ़ावा देगा। स्पष्ट नेतृत्व की अनुपस्थिति में, प्रयोगशाला संस्कृतियां व्यवस्थित रूप से उभरेंगी- लेकिन यह जोखिम वहन करती है। गलती से उपेक्षित लैब संस्कृतियों में खटास आ सकती है क्योंकि वे दूसरों के प्रभाव के अधीन हो जाते हैं जो आपके मूल्यों को साझा नहीं कर सकते हैं।\nहमारे अनुभव में, उत्पादक प्रयोगशालाएं ऐसी जगहें होती हैं, जहां लैब के सदस्यों को यह महसूस कराया जाता है कि वे संबंधित हैं, उनका काम मूल्यवान है, कि उनके पास स्वायत्तता की भावना है, और वे जानते हैं कि कैसे सफल होना है। ऐसा बनाना जो अपने आप नहीं होता है - आपको उस समय और प्रयास के लिए इकोसिस्टम बनाने की जरूरत होती है जिससे आपके लैब के सदस्य बढ़ेंगे और भीतर पनपेंगे।\nप्रयोगशाला संस्कृति के कुछ महत्वपूर्ण तत्व कार्य से संबंधित हैं, दिन-प्रतिदिन से लेकर बड़ी तस्वीर तक। क्या यह एक प्रयोगशाला है जहाँ सहयोग को पुरस्कृत किया जाता है? प्रयोगशाला के साझा शैक्षणिक मूल्य क्या हैं? क्या लैब सिर अधिक हाथों पर या अधिक हाथों से बंद है? संचार का प्राथमिक तरीका क्या है: सुस्त? ईमेल? बैठक? कार्यशैली के आसपास क्या उम्मीदें हैं? क्या लैब के सदस्य अपनी इच्छा के अनुसार जो भी घंटे और स्थानों पर काम करते हैं, या क्या एक उम्मीद है कि लोग शारीरिक रूप से संरचित तरीके से मौजूद होंगे? लैब के सदस्यों को अपने प्रदर्शन पर प्रतिक्रिया कैसे प्राप्त करनी चाहिए? ये ऐसे सवाल हैं जिन पर आपको अपने लैब के सदस्यों के साथ सावधानी से विचार करने और संवाद करने की आवश्यकता होगी।\nजून और उसके सहयोगियों ने हाल ही में स्पष्ट प्रयोगशाला अपेक्षाओं के महत्व के बारे में लिखा है। इसे करने के कई तरीके हैं। कुछ संकाय सदस्य एक प्रयोगशाला मैनुअल लिखते हैं जिसमें उदात्त मूल्य और दैनिक अपेक्षाएं शामिल हैं। अन्य संकाय सदस्यों की एक आवधिक प्रयोगशाला बैठक होती है जहां पूरा समूह प्रयोगशाला की संस्कृति पर चर्चा करता है। प्रतिक्रिया के लिए खुला होना और लैब संस्कृति को समय के साथ अनुकूलित करने की अनुमति देना महत्वपूर्ण है। लैब प्रमुख अनाम सबमिशन से लेकर ग्रुप डिस्कशन तक, सभी तरह के फीडबैक को सॉल्व कर सकते हैं। अपने प्रयोगशाला सदस्यों से इनपुट को यह सुनिश्चित करने के लिए शामिल करें कि आप एक ऐसे वातावरण को बढ़ावा दे रहे हैं जहां वे फल-फूल सकते हैं।\nप्रयोगशाला संस्कृति के अन्य महत्वपूर्ण तत्व प्रयोगशाला के अधिक अमूर्त पहलुओं से संबंधित हैं, जिनमें पारस्परिक गतिशीलता और संस्थागत मूल्य शामिल हैं। यह पहचानना महत्वपूर्ण है कि अब आपके और उन लोगों के बीच शक्ति के अंतर हैं जो कुछ दिनों पहले आपके साथी हो सकते थे। और, क्योंकि ये शक्ति अंतर समय के साथ बड़े होते जाते हैं, इसलिए अपनी स्वयं की विकसित पहचान पर विचार करना महत्वपूर्ण है क्योंकि आप प्रयोगशाला की संस्कृति के भीतर स्थित होते हैं। प्रयोगशाला के भीतर और काम के घंटों के बाहर प्रयोगशाला सदस्यों के बीच किस तरह का सामाजिककरण विशिष्ट है? क्या संघर्ष की स्थिति में स्पष्ट प्रक्रियाएं हैं - वैज्ञानिक या अन्यथा - प्रयोगशाला समूह के भीतर? क्या यह एक प्रयोगशाला है जो अपने सदस्यों के बीच समावेश और अपनेपन की भावना को बढ़ावा देती है, और दैनिक कार्यों में यह कैसे प्रकट होता है? प्रयोगशाला के सदस्यों को किस तरह की सीमाओं का पालन करना चाहिए?\nटोन को जानबूझकर सेट करें। अपने स्वयं के अनुभवों, मूल्यों, और रोल मॉडल पर निर्णय लें कि आप किस प्रयोगशाला संस्कृति की आकांक्षा करना चाहते हैं। अपनी आकांक्षाओं को लैब के सदस्यों को स्पष्ट करें, और उन्हें अपने दैनिक कार्यों में शामिल करें। उसी समय, इस बात से अवगत रहें कि आप अपनी सलाह शैली में ठोकर खाएंगे या अंधे धब्बे होंगे। जैसा कि आप क्या काम कर रहे हैं और क्या नहीं है, के बारे में अधिक डेटा एकत्र करते हैं, आप अपने लैब मैनुअल को संशोधित और फिर से जमा कर सकते हैं और अपनी संस्कृति को उसी तरह समायोजित कर सकते हैं जिस तरह से आप एक पांडुलिपि को संभाल लेंगे।\nअंत में, भले ही एक लैब शुरू करना सबसे अच्छी परिस्थितियों में भी चुनौतीपूर्ण हो, लेकिन हम आशा करते हैं कि आप गर्व और आनंद की स्वस्थ खुराक को बरकरार रख सकते हैं। वैज्ञानिकों की एक टीम का नेतृत्व करना एक बहुत बड़ी चुनौती है, और एक सम्मान भी। आपके द्वारा अर्जित किए गए अवसर को रोकें और सराहना करें, लेकिन वैज्ञानिकों की अगली पीढ़ी के लिए एक स्वस्थ और उत्पादक वातावरण बनाने के लिए आपके पास जो जिम्मेदारी है, उसे भी समझें।\nभविष्य के कॉलम विषयों के लिए अपने विचार, प्रश्न और सुझाव भेजें और ट्विटर पर हमारे साथ संलग्न करें ।\nलेटर्स से लेकर युवा वैज्ञानिकों तक को पढ़ा


बैतुल्लाह: कट्टर कबायली चरमपंथी - BBC News हिंदी\nबैतुल्लाह: कट्टर कबायली चरमपंथी\nबैतुल्लाह महसूद पाकिस्तान के अशांत दक्षिणी वज़ीरिस्तान में तालेबान समर्थक कबायली नेताओं में एक बड़ा नाम है. लेकिन कुछ खासियत उसे दूसरों से अलग करती है. बैतुल्लाह से मिल चुके कुछ पत्रकार बताते हैं कि वो इस्लामी मान्यताओं का ख़ुद विश्लेषण करते हैं और उसके आधार पर अपनी गतिविधियों को जायज ठहराते हैं.\nयहाँ पर ज़ोर अफ़ग़ानिस्तान में विदेशी ताकतों के ख़िलाफ़ जेहाद और एक इस्लामी राज्य की स्थापना पर होता है.\nइसमें आत्मघाती विस्फोट का इस्तेमाल और अफ़ग़ानिस्तान में मौजूद अंतरराष्ट्रीय सेना के ख़िलाफ़ सीमा-पार से हमले करना शामिल है.\nबैतुल्लाह प्रचार के सख़्त ख़िलाफ़ हैं और ख़ास कर फोटो खिंचवाने में कोई रुचि नहीं है.\nइस कबायली कमांडर से मिल चुके एक पत्रकार बताते हैं, "वो कभी भी अपनी तस्वीर लेने नहीं देते."\nउनकी सोच सर्वोच्च तालेबान कमांडर मुल्ला उमर से मेल खाती है जो ख़ुद तस्वीरों से घृणा करते हैं. ऐसा माना जाता है कि बैतुल्ला और मुल्ला उमर के बीच अच्छे संबंध हैं.\nअफ़ग़ानिस्तान में भूमिका\nजैसा कि नाम से ज़ाहिर है, बैतुल्लाह महसूद का ताल्लुक दक्षिणी वज़ीरिस्तान के महसूद कबायली समुदाय से है.\nयह इलाक़ा अल क़ायदा और तालेबान के लिए सुरक्षित पनाहगार माना जाता है. बैतुल्लाह के बारे में कहा जाता है कि उन्होंने इस इलाक़े में बड़ी संख्या में उन लड़ाकों को पनाह दी जो अफ़ग़ानिस्तान में हमले करते हैं. बैतुल्लाह इस सच्चाई को छिपाने की कोशिश भी नहीं करते हैं. उनका मानना है कि सभी मुसलमानों का यह कर्तव्य है कि वे 'अमरीका और ब्रिटेन की काफ़िर सेना' के ख़िलाफ़ जेहाद छेड़ें. इसी साल शुरु में बीबीसी से बात करते हुए बैतुल्लाह ने कहा था कि चरमपंथी जेहाद के रास्ते अफ़ग़ानिस्तान को मुक्त कराने के लिए कटिबद्ध हैं. उनका कहना था, "सिर्फ़ जेहाद ही दुनिया में शांति ला सकता है." बैतुल्लाह ने कई बार स्वीकार किया है कि वो विदेशी सेना से लड़ने अफ़ग़ानिस्तान गए. जब इस साल अक्तूबर में बीबीसी की और टीम उस इलाक़े में गई तो उनके प्रवक्ता ज़ुल्फ़िकार ने बताया कि वो अफ़ग़ानिस्तान में लड़ रहे हैं.\nलादेन से संपर्क\n9/11 की घटना के बाद से बैतुल्लाह का रुतबा और उनकी ताकत बढ़ी है और वह वज़ीरिस्तान इलाक़े में सबसे प्रमुख तालेबान समर्थक कमांडर बन कर उभरे हैं.\nउनके बारे में कहा जाता है कि वो अफ़ग़ानिस्तान के चर्चित तालेबान कमांडर जलालुद्दीन हक्क़ानी के मातहत काम कर चुके हैं.\nऐसा माना जाता है कि हक्क़ानी ने ही वर्ष 2002 में तोरा-बोरा इलाक़े में अमरीकी बमबारी से ओसामा बिन लादेन के बचाने में मदद की थी. जानकारी के मुताबिक बैतुल्लाह के पास लगभग बीस हज़ार तालेबान समर्थक लड़ाके हैं. इनमें से अधिकतर महसूद कबीले से हैं. ख़ुफ़िया रिपोर्ट के मुताबिक विदेशी लड़ाकों की बड़ी संख्या भी इसमें शामिल है. हालाँकि जब मैंने अक्तूबर में इस इलाक़े का दौरा किया तो मुझे कोई विदेशी नहीं दिखा.\nसेना के साथ झड़प\nपाकिस्तानी सेना ने इस इलाक़े को चरमपंथियों से मुक्त कराने के लिए कई अभियान चलाए लेकिन कामयाबी नहीं मिली. चरमपंथियों के साथ सरकार ने दो समझौते भी किए. आख़िरी समझौते पर फरवरी 2005 में महसूद ने ही दस्तख़त किए थे. पाकिस्तान में हुए अधिकतर आत्मघाती हमलों के पीछे बैतुल्ला का हाथ बताया जाता है. वो ख़ुद सेना से जुड़े प्रतिष्ठानों पर हमले की बात स्वीकार करते हैं लेकिन उन्होंने किसी राजनेता की हत्या में हाथ होने से स्पष्ट इनकार किया है. उनका कहना है कि 18 अक्तूबर को बेनज़ीर पर हुए हमले से उनका कोई लेना-देना नहीं था. बेनज़ीर पर हुए इस पहले हमले से ठीक पूर्व जब इस संवाददाता ने चरमपंथियों से बात की तो पाया कि वो बेनज़ीर के धुर विरोधी हैं. जब हम उस इलाक़े से लौट रहे थे तब बैतुल्लाह के प्रवक्ता ने कहा था कि आज नहीं तो कल बेनज़ीर को वो मिलेगा जिसकी वो हक़दार हैं.


पूर्वोत्तर वृतांत : नागाओं के सबसे पुराने गांव खोनोमा में | फॉरवर्ड प्रेस\nBy Jitendra Bhatia जितेन्द्र भाटिया On May 13, 2019 No Comments Read this article in English\nमयनमार की यात्रा के बाद वहां से पश्चिम में भारत के उत्तर पूर्व इलाके की ओर आना एक तरह से उसी तस्वीर को एक और ‘एंगल’ से देखना है. लोग वही हैं, वही समस्याएँ, वही सवाल, सामाजिक-राजनीतिक स्तर पर वही दशकों पुरानी असम्पृक्तता और इससे आगे अब समाज के ध्रुवीकरण से पैदा होती वोट बैंक की वही अपार सम्भावनाएं!\nकहा जाता है कि उत्तर पूर्व में भारत के आर्यों और मुसलमानों को छोड़कर शेष सभी बाशिंदे चीन से बर्मा होते हुए इस ओर आए थे. यह एक वंचित, असंतुष्ट और विषम समाज है, जिसमें ठीक समय पर बीज बोने और सुविधा के अनुसार राजनीतिक फसल काटने के अनेकानेक सुनहरे अवसर हैं। अंग्रेजों के ज़माने में ईसाई मिशनरियों ने शिक्षा और धर्म परिवर्तन के ज़रिए उग्र समुदायों को अपने वश में किया था। देश की आज़ादी के बाद इन समीकरणों में फिर एक बदलाव आया है और कई क्षेत्रों में ज़मीन के नीचे दबा गर्म लावा फिर से बाहर आने लगा है।\nपूरा आर्टिकल यहां पढें : पूर्वोत्तर वृतांत : नागाओं के सबसे पुराने गांव खोनोमा में\nजितेन्द्र भाटिया (जन्म : 1946) केमिकल इंजीनियरिंग में पी-एच.डी. हिंदी के चर्चित लेखक हैं। उनकी कृतियों में समय सीमांत, प्रत्यक्षदर्शी (उपन्यास); रक्तजीवी, शहादतनामा, सिद्धार्थ का लौटना (कहानी-संग्रह); जंगल में खुलने वाली खिड़की (नाटक); रास्ते बंद हैं (नाट्य रूपांतर, प्रकाश्य); सोचो साथ क्या जाएगा (विश्व साहित्य संचयन); विज्ञान, संस्कृति एवं टेक्नोलॉजी (प्रकाश्य) शामिल हैं।


Home > न्यूज़ > इस दिग्गज ने कहा, गौतम गंभीर ने अपने गुस्सैल स्वभाव के कारण बर्बाद किया अपना करियर\nvineetarya,2weeks ago2min read 312\nगौतम गंभीर भारत के काफी सफल ओपनर बल्लेबाज रहे हैं. अंतरराष्ट्रीय क्रिकेट में गौतम गंभीर के नाम 10000 रन हैं. गौतम गंभीर ने अपने करियर में भारत को कई मैचों में जीत दिलाई हैं. 2007 टी-20 विश्वकप फाइनल और 2011 वनडे विश्वकप फाइनल में गौतम गंभीर की ही पारी थी, जिसके बदौलत भारत ने विश्वकप जीता था. हालांकि वह अपनी शानदार बल्लेबाजी के साथ-साथ अपने गुस्से के लिए भी पहचाने जाते थे.\nगंभीर अपने गुस्से और अपनी भावनाओं को नियंत्रित नहीं कर पाया\nभारतीय टीम के पूर्व चयनकर्ता दिलीप वेंगसरकर ने टाइम्स ऑफ़ इंडिया से बात करते हुए गौतम गंभीर को लेकर कहा, “वह अंडररेटड खिलाड़ी बनकर रह गया. उसमे बहुत प्रतिभा थी, लेकिन वह अपने क्रिकेट करियर के दौरान अपने गुस्से और अपनी भावनाओं को नियंत्रित नहीं कर पाया, जिसके कारण मुझे लगता है कि जिस तरह की क्षमता उनके पास थी, उस तरह का उसका करियर नहीं चल पाया. उसे भारत के लिए और अधिक खेलना चाहिए था.”\nकई शानदार रिकॉर्ड गौतम गंभीर के नाम\nगौतम गंभीर ने टेस्ट क्रिकेट में 2009 मार्च से 2010 जनवरी तक लगातार5शतक लगाए थे. गौतम गंभीर ने2शतक न्यूजीलैंड के खिलाफ,2श्रीलंका के खिलाफ, और 1 बांग्लादेश के खिलाफ लगाया था.\nक्रिकेट इतिहास में लगातार5टेस्ट शतक लगाने वाले गंभीर दुनिया के सिर्फ चौथे बल्लेबाज थे. डॉन ब्रैडमन ने लगातार6मैचों में शतक लगाए हैं, तो जैक कैलिस और मोहम्मद युसूफ ने5मैचों में लगातार शतक लगाए थे.\nसाल 2009 में न्यूजीलैंड के खिलाफ नेपियर में गौतम गंभीर ने दुसरी पारी में 643 मिनीट बल्लेबाजी की थी, और इतने मिनिट बल्लेबाजी करने वाले वे दुसरे एशियाई बल्लेबाज हैं. उस मैच में गंभीर ने 436 गेंदों में 137 रनों की पारी खेली थी.\nगौतम गंभीर ने लगातार कुल 11 अर्धशतक भी लगाये हुए है. उनसे ज्यादा लगातार 12 अर्धशतक लगाने का रिकॉर्ड एबी डिविलियर्स के नाम है. गौतम गंभीर के बराबर ही 11 लगातार अर्धशतक विवियन रिचर्ड्स और वीरेंद्र सहवाग ने लगाये हुए है.\nTags #गौतम गंभीर #भारतीय क्रिकेट टीम\nकोरोना वायरस के कारण लॉकडाउन की वजह से क्रिकेट को हुए ये3फायदे\nIPL 2018: बॉल टेम्परिंग के बाद स्टीवन स्मिथ पर सख्त हुई राजस्थान रॉयल्स, स्मिथ के आईपीएल में शामिल करने पर दिया ये बयान\nIPL 2018: रणवीर सिंह नहीं, बल्कि बॉलीवुड का यह दिग्गज सुपरस्टार बन सकता हैं VIVO आईपीएल का BRAND ICON\nवीडियो : एक छोटे बच्चे ने धोनी की गोद में आने से किया मना, सोशल मीडिया में वायरल हो रहा ये वीडियो


Basantipur Times: गीता धार्मिक पुस्तक नहीं, दर्शन है: हाई कोर्ट,दलित युवक के दोनों हाथ, पांव काटे,रुस में गीता पर फिर पांबदी की तैयारी\nगीता धार्मिक पुस्तक नहीं, दर्शन है: हाई कोर्ट,दलित युवक के दोनों हाथ, पांव काटे,रुस में गीता पर फिर पांबदी की तैयारी\nमध्य प्रदेश हाईकोर्ट ने कहा है कि गीता कोई धार्मिक पुस्तक नहीं बल्कि भारतीय दर्शन पर आधारित ग्रंथ है। कोर्ट ने कहा कि इसलिए स्कूलों में इसको पढ़ाए जाने पर रोक नहीं लगाई जा सकती। श्रीमद्भगवत गीता को स्कूली शिक्षा पाठ्यक्रम में शामिल करने के विरोध में लगाई गई याचिका के खारिज होने के बाद याचिकाकर्ता कैथोलिक बिशप परिषद सुप्रीम कोर्ट में अपील करेगी। याचिका खारिज करते हुए मध्य प्रदेश हाई कोर्ट ने कहा था कि गीता धार्मिक ग्रंथ नहीं, जीवन दर्शन है, जिससे नागरिकता का प्रशिक्षण मिलता है।उल्लेखनीय है कि मुख्यमंत्री शिवराज सिंह चौहान ने कुछ महीने पहले स्कूली पाठ्यक्रम में गीता को शामिल करने की घोषणा की थी। कैथोलिक बिशप परिषद के प्रवक्ता फादर आनंद मुटुंगल ने इस फैसले को जनहित याचिका के माध्यम से चुनौती दी थी। फादर ने याचिका में कहा था कि यह फैसला संविधान के अनुच्छेद 28 का उल्लंघन है। याचिका के खारिज होने के बाद फादर का कहना है कि उन्होंने गीता पढ़ाने का विरोध नहीं किया था। उन्होंने कहा था कि सभी धर्म ग्रंथों की अच्छी बातों को पाठ्यक्रम में शामिल किया जाए पर उनकी बात का गलत अर्थ निकाला गया।\nरूस में हिंदुओं के धर्मग्रंथ गीता से जुड़ा विवाद थमने का नाम नहीं ले रहा। साइबेरिया के कोर्ट के भगवद्गीता को बैन करने की याचिका को निरस्त करने के बाद, रूसी प्रॉसिक्यूटर्स अब ऊपरी अदालत का दरवाजे खटखटाने की योजना बना रहे हैं। रूसी न्यूज एजेंसी आरआईए नोवोस्टी की रिपोर्ट में तोमस्क कोर्ट की प्रवक्ता के हवाले से कहा गया है कि प्रॉसिक्यूटर्स की तरफ से कोर्ट के पिछले फैसले के खिलाफ एक अपील दाखिल की गई है।\nउन्होंने स्थानीय कोर्ट से अपील दाखिल करने के लिए अतिरिक्त समय की मांग की। इससे पहले, एक स्थानीय ग्रुप ने इस्कॉन के संस्थापक भक्तिवेदांत स्वामी प्रभुपाद के लिखे 'भगवद गीता यथारूप' के रूसी अनुवाद को कट्टर साहित्य बताते हुए इसे बैन करने की मांग की थी। जून 2011 में तोमस्क शहर के स्थानीय कोर्ट में इस सिलसिले में एक अपील दाखिल की गई जिसे कोर्ट ने दिसंबर 2011 में खारिज कर दिया था।\nमध्य प्रदेश के राजगढ़ जिले के मलावर थाना अंतर्गत ग्राम पगारी बंगला में शनिवार की सुबह3लोगों ने कुल्हाड़ी और फरसे से एक दलित युवक दोनों हाथ, पैर काट दिए। युवक को गंभीर हालत में इलाज के लिए भोपाल भेजा गया है।\nपुलिस के मुताबिक, पगारी बंगला ग्राम के दलित युवक जगदीश (27) ने 15 दिन पूर्व अपने खेत से बिजली मोटर चोरी किए जाने की रिपोर्ट पुलिस थाना में दर्ज कराई थी। उसने गांव के ही3लोगों पर बिजली मोटर चोरी किए जाने का आरोप लगाया था। उन्होंने बताया कि इसी बात को लेकर शनिवार सुबह अर्जुन ठाकुर, शिवा गुर्जर और मदन ने कुल्हाड़ी और फरसे से हमला कर युवक जगदीश के दोनों हाथ और दोनों पैर काट दिए। युवक को गंभीर हालत में इलाज के लिए भोपाल भेजा गया है। इस मामले में अभी तक कोई गिरफ्तारी नहीं की गई है। पुलिस ने मामला दर्ज कर जांच शुरू कर दी है।\nभागवत गीता के एक संस्करण पर रूस की एक अदालत में अपनी याचिका खारिज होने के बावजूद अभियोजन पक्ष इस पर प्रतिबंध लगाने के लिए फिर से अपील दायर करने की तैयारी कर रहा है। मालूम हो कि यह मामला दिल्ली में संसद में भी गूंजा था और भारत ने इस मुद्दे रूसी प्रशासन से अपनी चिंता भी जताई थी। अभियोजन पक्ष की दलील है कि भागवत गीता का रूसी भाषा में अनुवादित संस्करण सामाजिक विद्वेष और नफरत फैलाने वाला है।\nमॉस्को में इस्कॉन के साधु प्रियदास ने बताया कि साइबेरिया के टोमस्क शहर में स्थित कोर्ट ने गत 28 दिसंबर को अभियोजन पक्ष की याचिका खारिज कर दी थी। इस तरह अदालत के उस फैसले के खिलाफ 25 जनवरी तक ही अपील की जा सकती थी। यह वक्त निकल चुका है। हालांकि उन्होंने बताया कि अभियोजन पक्ष ने अदालत से उच्च अदालत में अपील दायर करने के लिए और वक्त भी मांगा था। दास का यह बयान तब आया जब मीडिया में अभियोजन पक्ष की ओर से दुबारा अपील करने की खबर आई।\nरूसी कोर्ट के प्रवक्ता ने बताया कि अभियोजन पक्ष ने कहा है कि गीता के रूसी संस्करण को प्रतिबंधित किया जाना चाहिए। वह इस संबंध में अब उच्च अदालत में याचिका दायर कर रहे हैं। मालूम हो कि रूसी भाषा में अनुवादित यह संस्करण गीता और इस्कॉन के संस्थापक स्वामी प्रभुपाद के प्रवचनों का संग्रह है।\nगौरतलब है कि विदेश मंत्री एसएम कृष्णा ने रूसी राजदूत को बुलाकर कहा था कि इस मुद्दे का समाधान करने के लिए रूस को सभी जरूरी कानूनी मदद मुहैया करानी चाहिए। उधर, एक अमेरिकी टेलीविजन स्टेशन द्वारा हिंदू देवी-देवताओं पर टिप्पणी से हिंदू समुदाय के लोगों में भारी गुस्सा है। इस टीवी स्टेशन की वेबसाइट पर प्रकाशित एक आइस हॉकी मैच की कमेंट्री में हिंदु देवी-देवताओं को अजीबोगरीब कहा गया है।\nएनबीसी शिकागो वेबसाइट पर आइस हॉकी के एक मैच की कमेंट्री में 'व्हाई ए 3-1 ब्लैकहॉक्स लॉस इज नॉट सो बैड' शीर्षक से एक लेख छपा है। इसमें कहा गया है कि नैशविले प्रीडेटर्स ने शिकागो ब्लैकहॉक्स को 3-1 से हरा दिया। मैच में प्रीडेटर्स की टीम इस कदर कब्जा कर रही थी, जैसे कोई अजीबोगरीब हिंदू देवता राक्षसों पर करता है।\nनेवादा स्थित हिंदू समुदाय के नेता राजन जेद ने बृहस्पतिवार को कहा कि विश्व के करीब एक अरब से ज्यादा हिंदू अपने देवी-देवताओं की रोज पूजा करते हैं। ऐसे में उन्हें अजीब कहना सभी हिंदुओं की भावनाओं को ठेस पहुंचाना है। यूनिवर्सल सोसाइटी ऑफ हिंदुइज्म के अध्यक्ष राजन ने वेबसाइट पर प्रकाशित अशोभनीय टिप्पणी को तत्काल प्रभाव से हटाने और माफीनामा छापने की मांग की है।\nमध्य प्रदेश के स्कूली पाठ्यक्रम में गीता-सार को शामिल किए जाने के विरोध में दायर जनहित याचिका को जस्टिस अजित सिंह और जस्टिस संजय यादव की बेंच खारिज कर दिया। बेंच ने कहा कि 'गीता' में दर्शन है न कि धार्मिक सीख। कैथलिक बिशप काउंसिल के प्रवक्ता आनंद मुत्तंगल ने याचिका में कहा था कि यह फैसला अनुच्छेद 28 (1) का उल्लंघन है।\nहाई कोर्ट ने कहा कि धार्मिक पुस्तक की जगह स्कूलों में सभी धर्मों का सारांश पढ़ाया जाना चाहिए। कोर्ट ने कहा कि अनुच्छेद 28 (1) नैतिक शिक्षा, सांप्रदायिक सिद्धांतों और सामाजिक एकता बनाए रखने वाले किसी प्रशिक्षण पर पाबंदी नहीं लगाता, जो नागरिकता व राज्य के विकास का जरूरी हिस्सा हैं। हाईकोर्ट ने अरुणा रॉय विरूद्ध केन्द्र सरकार के मामले में सुप्रीम कोर्ट के एक आदेश का भी उल्लेख किया।\nउसमें कहा गया है कि ' संविधान के अनुच्छेद 28 (1) में धार्मिक शिक्षा का उपयोग एक सीमित अर्थ में किया गया है। इसका मतलब है कि शैक्षणिक संस्थाओं में पूजा, आराधना, धार्मिक अनुष्ठान की शिक्षा देने के लिए राज्य सरकार के धन का उपयोग नहीं किया जा सकता। '\nकोर्ट ने कहा कि याचिकाकर्ता ने राज्य सरकार के उस आदेश की प्रति भी पेश नहीं की, जिसमें गीता-सार को स्कूलों में शामिल करने का निर्णय किया गया था। कोर्ट ने याचिकाकर्ता के वकील राजेश चंद को गीता पढ़ने के लिए दो महीने की मोहलत दी थी, ताकि वे इस बात को समझ सकें कि गीता जीवन का दर्शन है न कि किसी धर्म से संबंधित। याचिकाकर्ता के वकील ने कोर्ट को बताया कि हालांकि उन्होंने गीता का अध्ययन किया लेकिन उन्हें यह पूरी तरह से समझ में नहीं आई। सुनवाई के बाद कोर्ट ने याचिका को खारिज कर दिया।\nक्यों व्यर्थ की चिंता करते हो? किससे व्यर्थडरते हो? कौन तुम्हें मार सक्ता है? आत्माना पैदा होती है, न मरती है।\nजो हुआ, वह अच्छा हुआ, जो हो रहा है,वह अच्छा हो रहा है, जो होगा, वह भीअच्छा ही होगा। तुम भूत का पश्चाताप नकरो। भविष्य की चिन्ता न करो। वर्तमानचल रहा है।\nन यह शरीर तुम्हारा है, न तुम शरीर केहो। यह अग्नि, जल, वायु, पृथ्वी, आकाशसे बना है और इसी में मिल जायेगा। परन्तुआत्मा स्थिर है - फिर तुम क्या हो?\nश्रीमद्भगवद्‌गीता हिन्दू धर्म के पवित्रतम ग्रन्थों में से एक है। महाभारत के अनुसार कुरुक्षेत्र युद्ध में श्री कृष्ण ने गीता का सन्देश अर्जुनको सुनाया था। यह महाभारत के भीष्मपर्व के अन्तर्गत दिया गया एक उपनिषद् है । इसमें एकेश्वरवाद, कर्म योग, ज्ञानयोग, भक्ति योग की बहुत सुन्दर ढंग से चर्चा हुई है। इसमें देह से अतीत आत्मा का निरूपण किया गया है।\nश्रीमद्भगवद्‌गीता की पृष्ठभूमि महाभारत का युद्ध है। जिस प्रकार एक सामान्य मनुष्य अपने जीवन की समस्याओं में उलझकर किंकर्तव्यविमूढ़ हो जाता है और उसके पश्चात जीवन के समरांगण से पलायन करने का मन बना लेता है उसी प्रकार अर्जुन जोमहाभारत का महानायक है अपने सामने आने वाली समस्याओं से भयभीत होकर जीवन और क्षत्रिय धर्म से निराश हो गया है, अर्जुन की तरह ही हम सभी कभी-कभी अनिश्चय की स्थिति में या तो हताश हो जाते हैं और या फिर अपनी समस्याओं से उद्विग्न होकर कर्तव्य विमुख हो जाते हैं। भारत वर्ष के ऋषियों ने गहन विचार के पश्चात जिस ज्ञान को आत्मसात किया उसे उन्होंने वेदों का नाम दिया। इन्हीं वेदों का अंतिम भाग उपनिषद कहलाता है। मानव जीवन की विशेषता मानव को प्राप्त बौद्धिक शक्ति है और उपनिषदों में निहित ज्ञान मानव की बौद्धिकता की उच्चतम अवस्था तो है ही, अपितु बुद्धि की सीमाओं के परे मनुष्य क्या अनुभव कर सकता है उसकी एक झलक भी दिखा देता है। उसी औपनिषदीय ज्ञान को महर्षि वेदव्यास ने सामान्य जनों के लिए गीता में संक्षिप्त रूप में प्रस्तुत किया है। वेदव्यास की महानता ही है, जो कि ११ उपनिषदों के ज्ञान को एक पुस्तक में बाँध सके और मानवता को एक आसान युक्ति से परमात्म ज्ञान का दर्शन करा सके।\n1 गीता पर भाष्य\n2 आधुनिक जनजीवन में\n[संपादित करें]गीता पर भाष्य\nसंस्कृत साहित्य की परम्परा में उन ग्रन्थों को भाष्य (शाब्दिक अर्थ - व्याख्या के योग्य), कहते हैं जो दूसरे ग्रन्थों के अर्थ की वृहद व्याख्या या टीका प्रस्तुत करते हैं। भारतीय दार्शनिक परंपरा में किसी भी नये दर्शन को या किसी दर्शन के नये स्वरूप को जड़ जमाने के लिए जिन तीन ग्रन्थों पर अपना दृष्टिकोण स्पष्ट करना पड़ता था (अर्थात् भाष्य लिखकर) उनमें भगवद्गीता भी एक है (अन्य दो हैं- उपनिषद् तथा ब्रह्मसूत्र)।  भगवद्गीता पर लिखे गये प्रमुख भाष्य निम्नानुसार हैं-\nज्ञानेश्वरी - ज्ञानेश्वर महाराज ने संस्कृत से गीता का मराठी में अनुवाद किया ।\nश्रीमद् भगवद् गीता यथारूप-प्रभुपाद\n(Essays on Gita) - अरविन्द घोष\nगीताई - विनोबा भावे\nगीता तत्व विवेचनी - जयदयाल गोयन्दका\nBhagvadGita As It Is-स्वामी प्रभुपाद (इस्कोन के संस्थापक)\n[संपादित करें]आधुनिक जनजीवन में\nश्रीमद्भगवद्गीता बदलते सामाजिक परिदृश्यों में अपनी महत्ता को बनाए हुए है, और इसी कारण तकनीकी विकास ने इसकी उपलब्धता को बढ़ाया है, तथा अधिक बोधगम्य बनाने का प्रयास किया है। दूरदर्शन पर प्रसारित धारावाहिक महाभारत में भगवद्गीता विशेष आकर्षण रही, वहीं धारावाहिक श्रीकृष्ण (धारावाहिक) में भगवद्गीता पर अत्यधिक विशद शोध करके उसे कई कड़ियों की एक शृंखला के रूप में दिखाया गया। इसकी एक विशेष बात यह रही कि गीता से संबंधित सामान्य मनुष्य के संदेहों को अर्जुन के प्रश्नों के माध्यम से उत्तरित करने का प्रयास किया गया। इसके अलावा नीतीश भारद्वाज कृत धारावाहिक गीता-रहस्य (धारावाहिक) तो पूर्णतया गीता के ही विभिन्न आयामों पर केंद्रित रहा। इंटर्नेट पर भी आज अनेकानेक वेबसाइटें इस विषय पर बहुमाध्यमों के द्वारा विशद जानकारी देती हैं।\nश्रीमद्भगवद्गीता वर्तमान में धर्म से ज्यादा जीवन के प्रति अपने दार्शनिक दृष्टिकोण को लेकर भारत में ही नहीं विदेशों में भी लोगों का ध्यान अपनी और आकर्षित कर रही है. निष्काम कर्म का गीता का संदेश प्रबंधन गुरुओं को भी लुभा रहा है. भारत में कुछ संस्थाओं जैसे ISKON ने देश-विदेश में कृष्ण भक्ति और गीता के सन्देश को फ़ैलाने में काफी योगदान दिया है. इसके संस्थापक स्वामी प्रभुपाद जी द्वारा लिखा श्रीमद्भगवद्गीता का अंग्रेजी भाष्य Bhagvad Gita As it is काफी प्रसिद्ध रही है और इसने गीता के सन्देश को पश्चिम में फ़ैलाने में काफी योगदान दिया है. श्रीमद्भगवद्गीता विश्व के सभी धर्मों की सबसे प्रसिद्ध पुस्तकों में शामिल है. गीता प्रेस गोरखपुर जैसी धार्मिक साहित्य की पुस्तकों को काफी कम मूल्य पर उपलब्ध करानेवाले प्रकाशन ने भी कई आकार में अर्थ और भाष्य के साथ श्रीमद्भगवद्गीता के प्रकाशन द्वारा इसे आम जनता तक पहुचाने में काफी योगदान दिया है.\nश्रीमद् भगवद्गीता का सरल हिन्दी मे आनुवाद\nश्रीमद भगवदगीता डाउनलोड करें\nयथार्थ गीता (हिन्दी में अर्थ सहित)\nBhagvadGita's Hindi verse translation as .pdf - श्री हरिगीता - श्री दीनानाथ दिनेश द्वारा अनूदित (१९३३)\nBhagvadGita - Sowmya's Gitaaonline\nBhagvadGita and related documents - Sanskrit Documents Website\nश्रीमद् भगवद्गीता - यहाँ पर गीता का संस्कृत में मूल पाठ, एम्पी-३, एम्पी-४, एवीआई एवं अन्य प्रारूपों (फार्मट) में गीता का पाठ उपलब्ध है ।\nस्वतन्त्रता संग्राम के क्रान्तिकारियों पर गीता का प्रभाव\nविकिसोर्स में श्रीमद्भगवद्गीता लेख से संबंधित मूल साहित्य है।


CAA-NRC: मज़हबी उन्माद के दौर में चंपारण के 'देवराज' का प्रदर्शन क्यों ख़ास है- ग्राउंड रिपोर्ट - BBC News हिंदी\nनीरज प्रियदर्शी बीबीसी हिंदी के लिए चंपारण से लौटकर\nआप दुनिया के किसी भी कोने में हों, इस वक़्त के भारत की ख़बरों में पढ़ रहे होंगे, देख रहे होंगे और सुन रहे होंगे कि पूरे देश में सैकड़ों जगहों पर दिल्ली के शाहीन बाग़ की तर्ज़ पर नागरिकता संशोधन क़ानून 2019 (CAA), नेशनल रजिस्टर फॉर सिटिजन्स (NRC) और नेशनल पोपुलेशन रजिस्टर (NPR) के ख़िलाफ़ विरोध प्रदर्शन चल रहे हैं.\nइस समय भारत के कई छोटे-बड़े शहर में इन क़ानूनों के ख़िलाफ़ प्रदर्शन चल रहे हैं. लेकिन दिल्ली के शाहीन बाग़ का प्रदर्शन CAA-NRC की मुख़ालफ़त का प्रतीक बन गया है, क्योंकि वह देश की राजधानी नई दिल्ली में चल रहा है और नेशनल और इंटरनेशनल मीडिया का अटेंशन वहां ज़्यादा है.\nवहां मज़हबी उन्माद में गोली चलने की घटना घट चुकी है. और हाल ही में ख़त्म हुए दिल्ली विधानसभा चुनाव के दौरान भी यहां का नाम लेकर हिन्दू-मुसलमान ध्रुवीकरण करने की पुरज़ोर कोशिशें हुईं.\nलेकिन जिस प्रदर्शन के बारे में हम आपको यहां बताने जा रहे हैं वह इन सभी प्रदर्शनों से अलग और ख़ास है.\nदेश की राजधानी नई दिल्ली से क़रीब एक हज़ार किलोमीटर दूर बिहार के चंपारण ज़िले के एक गांव में पिछले 25 दिन से हज़ारों की तादाद में महिलाएं और पुरुष CAA और NRC के ख़िलाफ़ शाहीन बाग़ की तरह धरना प्रदर्शन कर रहे हैं.\nअभी तक हमें CAA और NRC के विरोध में प्रदर्शन की जितनी भी ख़बरें सुर्खियों में पढ़ने को मिलीं, वो प्रायः शहरों में हो रहे हैं. लेकिन पश्चिमी चंपारण के ज़िला मुख्यालय बेतिया से तक़रीबन 40 किमी दूर चल रहा यह प्रदर्शन एक "ठेठ गांव" सबेया, देवराज में हो रहा है.\nक्यों ख़ास है देवराज का विरोध प्रदर्शन?\nप्रदर्शन स्थल के आस-पास गन्ने और गेहूं की खेती होती है और प्रदर्शन में शामिल लोगों का मुख्य पेशा खेती है. अधिकांश औरतें गृहणियां हैं. और गांव में कच्चे-पक्के छोटे-छोटे मकान हैं.\nबेतिया-रामनगर रोड से जाने पर सड़क से गुज़रते हुए यहां का प्रदर्शन गांव में लगे एक मेले सा दिखता है. ट्रैक्टरों में भरकर लोग आ-जा रहे हैं. अस्थायी दुकानें लगी हैं, जलेबियां छन रही हैं, समोसे बन रहे हैं, मुंगफली बिक रही है, बच्चों के खिलौने भी हैं. झुंड बनाकर बच्चे, महिलाएं, पुरुष इधर-उधर घूम रहे थे.\nसड़क के किनारे शामियाना लगाकर एक छोटा सा मंच बनाया गया है. अंदर तिरंगे लहराते दिखते हैं. पोस्टरों पर लिखा है - "NO CAA- NO NRC" "CAA वापस लो, NRC नहीं चलेगा".\nशामियाने के नीचे पुआल बिछाकर हज़ारों की संख्या में महिलाएं और पुरुष बैठे हैं. कुछ महिलाओं के चेहरे पर बुर्क़ा है तो कुछ साड़ी और शॉल ओढ़कर माथे पर चटख़ सिंदूर लगाए बैठी हैं.\nपुरुषों का पहनावा भी गांव के आम लोगों की तरह है. ज्यादातर लुंगी और धोती में हैं. वहां बैठे लोगों के कपड़े और चेहरे देखकर तो ये क़तई नहीं कहा जा सकता कि केवल मुसलमान ही विरोध प्रदर्शन कर रहे हैं.\nप्रदर्शन के आयोजकों से हमारा पहला सवाल यही था कि इस तरह गांव में प्रदर्शन करने का कैसे ख़याल आया? क्या उन्हें ये नहीं लगा कि गांव में मीडिया का उतना अटेंशन नहीं मिल पाएगा जितना कि शहरों को मिल रहा है? क्या गांव से वे उस स्तर पर अपना विरोध दर्ज करा सकेंगे कि दिल्ली में बैठी सरकार उन्हें सुनेगी?\nमुख्य आयजकों में से एक तेलपुर पंचायत के मुखिया जावेद कहते हैं, "जब हम प्रदर्शन की परमिशन लेने के लिए यहां के डीएम के पास अर्जी लेकर गए थे तो उन्होंने भी ऐसे ही सवाल पूछे थे. हमने उन्हें जवाब दिया कि क्या ये ज़रूरी है कि गांव के लोग विरोध करने के लिए शहर जाएं."\nवो कहते हैं, "यहां से बेतिया शहर में जाने का भाड़ा पहले 20 रुपया था अब 50 रुपया से कम कोई गाड़ी वाला नहीं लेता. गांव के किसान-मज़दूर लोगों के बस में रोज़ यह करना संभव नहीं है. हमनें डीएम साहब को यह भी बोला कि जिस तरह शहरों के विरोध प्रदर्शन में सड़क जाम और सुरक्षा संबंधी दूसरी समस्याएं आ रही हैं, हमारे यहां वो सब भी नहीं होगा. आप भी देख सकते हैं कि यहा किसी तरह का कोई पुलिस प्रशासन नहीं है. दरअसल हमें ज़रूरत ही नहीं है."\nप्रदर्शन के आयोजकों में प्रमुख रूप से वही लोग शामिल हैं जो अपने गांव की पंचायतों के प्रतिनिधि हैं.\nसबेया गांव जहां प्रदर्शन हो रहा है वह तेलपुर पंचायत के अंतगर्त पड़ता है. इस गांव की आबादी मुसलमान बहुल है. लेकिन प्रदर्शन स्थल के दूसरे किनारे पर बग़ल का गांव हरदिया है जहां 90 फीसदी हिंदुओं की आबादी रहती है.\nतेलपुर के ही एक निजी स्कूल में पढ़ाने वाले शिक्षक धनेशर साह जो आयोजकों में भी हैं, वहां की डेमोग्राफी के बारे में बताते हैं कि देवराज इलाक़ा 22 गांवों का एक समूह है. आबादी मिश्रित हैं. किसी गांव में मुसलमानों की बहुलता है. किसी में हिंदुओं की. रहने वाले अधिकांश लोग खेती और मज़दूरी पर निर्भर हैं. गन्ना यहां की मुख्य फसल है.\nधनेशर साह आगे देवराज की विशेषता के बारे में कहते हैं, "पुराणों में लिखा है कि देवराज के गांव देवताओं के गांव थे. इसलिए इलाक़े का नाम भी पड़ा. हम अपने बुजुर्गों से सुनते हैं कि आज से 300-400 साल पहले इस इलाक़े में बहुत से ऋषि-मुनी रहते है. यहां के हिंदू हों या मुस्लिम सब समझते हैं कि देवराज के लोगों में एक ही ख़ून है. इसलिए लोगों में भाईचारा है. यहां कभी कोई सांप्रदायिक तनाव नहीं हुआ है. इसी से समझिए कि जिस गांव में आप खड़े हैं उसमें एक ही कंपाउंड के अंदर छठ के घाट, क़ब्रिस्तान, श्मशान और मंदिर हैं. और उस कंपाउंड की ज़िम्मेदारी यहां रहने वाले मुसलमानों की है."\nदेवराज के लोगों में बंधुत्व और सौहार्द की बात हमारे ड्राइवर शमीम कुछ इस तरह बताते हैं, "यहां जब कोई प्रयोजन होता है, चाहे वह किसी की शादी हो, कोई घार्मिक आयोजन हो या फिर कोई पर्व-त्यौहार हो, अगर हिंदुओं का है तो वो तब तक सफल नहीं माना जाता जब तक उसमें मुसलमान लोग नहीं शामिल होते और अगर मुसलमानों का है तो उसमें हम लोग हिंदू भाई लोग को घर से बुला-बुलाकर लाते हैं."\n"यक़ीन नहीं करिएगा, लेकिन यहां के मुसलमान अपने हिंदू भाई लोगों को कुर्बानी का मीट भी खिलाते हैं और वे बड़े आराम से खाते हैं."\nक्या गांववालों को CAA, NRC के बारे में पता है?\nप्रदर्शन स्थल पर पुरुषों से अधिक संख्या में महिलाएं बैठी हैं. गांव की महिलाएं जो अधिकांश समय घर में बिताती हैं. वहां पुआल पर नीचे बैठकर मुठ्ठियां भींचे इन्क़लाब ज़िंदाबाद और मोदी सरकार मुर्दाबाद के नारे लगा लगा रही हैं. शाम के सात बजने वाले हैं और अंधेरा हो चुका है.\nधरने पर बैठी महिलाओं से हमने जानने की कोशिश की कि CAA और NRC के बारे में वे कितना जानती हैं?\nएक बुजुर्ग महिला कहती हैं, "हमें सब पता है कि ये सरकार क्या चाहती है. सबसे दुख इस बात का है कि मोदी क्या-क्या निकाल रहे हैं देश से. बाबा-दादा का ठिकाना पूछ रहे हैं. यहां हमारा खेत है, घर है, दुआर है, यहां की मिट्टी में हमारे पुर्वजों का अंश है. आख़िर हमें निकाल कर ये किसका मुल्क बनाना चाहते हैं."\nवे कहती हैं, "इतने दिनों तक जवाहरलाल रह गए पर किसी को निकाले नहीं. सबको क़ायम किए. और ये हैं कि निकालने पर अड़े हैं. तो हमलोग क्या करें. बाहर निकालकर बैठना ही न पड़ेगा."\nवहां बैठी महिलाओं से बातचीत से लगा कि सबमें इस बात का डर है कि CAA और NRC लाकर सरकार उन्हें देश से बाहर निकाल देगी.\nवे कहती हैं कि "जब बाहर ही निकल जाएंगे तो रह क्या जाएगा. इज्जत-आबरू, धन-संपदा, कुछ भी तो नहीं बचेगा. इसलिए हम अभी से घरों से बाहर निकलकर बैठे है ताकि सरकार हमारी सुने और जब तक CAA कानून वापस नहीं लिया जाएगा तब तक हम यहां बैठे रहेंगे."\nहमने पूछा कि क्या उन महिलाओं को लगता है कि गांव में हो रहे उनके विरोध को सरकार देख रही है, उनकी बात सरकार सुनेगी?\nरामनगर के एक प्राइवेट स्कूल में चौथी कक्षा में पढ़ने वाली बच्ची इरम जावेद हमारे सवालों को सुनकर कहती है, "क्यों नहीं सुनेगी सरकार. उसको सुनना पड़ेगा. नहीं तो हम झांसी की रानी लक्ष्मीबाई की तरह बन जाएंगे. कन्हैया सर जिस आज़ादी की बात करते हैं हमें वो आज़ादी चाहिए. CAA और NRC से तो आज़ादी चाहिए ही चाहिए साथ ही हमें फ़ातिमा वाली आज़ादी चाहिए, अशफ़ाक़ वाली आज़ादी चाहिए. हमें दिल्ली से जैसे स्कूल चाहिए. अच्छी सड़कें चाहिए."\n10 साल की इरम कहती हैं, "ये सरकार हमें दे तो कुछ नहीं रही है, उल्टा सब बेच रही है. एलआईसी बेच रही है, रेलवे, एयरपोर्ट सब बेच रही है, अगर इसी तरह चलता रहा है तो ये लोग देश भी बेच देंगे. तब क्या हम ख़ुद को इंडियन कह पाएंगे!"\nहिन्दू पुरुष ही नहीं, महिलाएं भी हैं प्रदर्शन में शामिल\nCAA और NRC के ख़िलाफ़ देश में जहां भी विरोध प्रदर्शन चल रहे हैं उनके बारे में पढ़ने को मिलता है कि प्रदर्शन में मुसलमान अधिक संख्या में शामिल होते हैं. लेकिन देवराज का प्रदर्शन इस मामले में अलग है.\nछह किलोमीटर दूर से अपने बच्चे के साथ प्रोटेस्ट में शामिल होने आयीं मुंगराहा गांव की सुनीता देवी इस बात को खारिज़ करती हैं कि प्रदर्शन में केवल मुसलमान ही शामिल हो रहे हैं.\nसुनीता देवी कहती हैं, "ये ग़लत बोला जा रहा है कि केवल मुसलमान प्रदर्शन कर रहे हैं. यहां देखिए तो गांव के सब धर्म-जाति के लोग हैं. में ख़ुद एक दलित हूं. और सरकार का यह क़ानून केवल मुसलमानों के लिए ख़राब नहीं है, बल्कि हिंदू ग़रीबों और दलितों के लिए भी एक ज़ुल्म है."\n"हम भूमिहीन लोग हैं और आप ही बताइए कैसे हम अपने बाप-दादा का पता बताएंगे. हमारे पास तो ज़मीन का भी काग़ज़ नहीं है. ये सरकार हिन्दुस्तान-पाकिस्तान और हिंदू-मुस्लिम करके हम ग़रीबों का शोषण कर रही है."\nरात हो चली है. गांव-देहात का इलाक़ा है इसलिए प्रदर्शन स्थल के आस-पास अंधेरा ही अंधेरा दिखाई देता है. लेकिन जहां तक लाइट का इंतज़ाम है वहां तक लोग अब भी दिख रहे हैं. भीड़ अब भी हज़ारों की संख्या में है.\nगांव के इस प्रदर्शन में भीड़ जुटाने को लेकर एक वोलेंटियर वसीम मंज़र कहते हैं, "हमें भीड़ नहीं जुटानी पड़ती. उसे केवल कंट्रोल करना पड़ता है. देवराज में 22 गांव हैं और रोज़ाना एक गांव या दो गांव के लोग स्लॉट बुक कराकर प्रदर्शन करने आते हैं. इसके लिए वहां के मुखिया सरपंच पहले से बुकिंग कराते हैं."\nवसीम के मुताबिक़ जिन लोगों का घर दूर रहता है वे रात तक वापस चले जाते हैं. लेकिन जिनका घर नज़दीक है वे रात भर यहीं टिकते हैं. यहां भोजन का भी इंतज़ाम है जो चंदे से हुआ है.\nलाउड स्पीकर लगा है. आस-पास के गांवों के ही पंचायत प्रतिनिधियों और बुद्धीजीवियों को मंच पर बुलाया जाता है. वे अपनी बात रखते हैं. CAA और NRC के बारे में बताते हैं. सरकार विरोधी नारे लगाते हैं. वहीं नीचे बैठे लोग नारे को दोहराते हैं, वक्ताओं की बातें सुनकर तालियां बजाते हैं.\nफौज की पोशाक में एक बच्चा मंच से कन्हैया कुमार की तरह आज़ादी का नारा लगाता है, पीछे तिरंगे के परिधान में सजे दूसरे बच्चे उसे दोहराते हैं. प्रदर्शन में शामिल हर आदमी और औरत की मुट्ठियां हवा में लहराने लगती हैं.\nदेवराज के इस प्रदर्शन में जहां तक राजनेताओं के पहुंचने की बात है तो विपक्ष का कोई भी बड़ा नेता यहां नहीं पहुंचा है सिवाय पप्पू यादव के.\nआयोजक बताते हैं कि कन्हैया कुमार ने CAA और NRC को लेकर जिस दिन चंपारण से अपनी यात्रा की शुरुआत किए थे उस दिन वो उस प्रदर्शन में भी आने वाले थे. लेकिन पुलिस ने उन्हें वहां से 14 किमी दूर स्थित भितिहरवा के बापूधाम से आगे नहीं बढ़ने दिया इसलिए वे भी नहीं आ सके.\nहालांकि आगे जीतन राम मांझी, उपेंद्र कुशवाहा और दूसरे विपक्षी नेताओं ने आयोजकों से आने का वादा किया है. इसलिए वे उम्मीद से भरे दिखते हैं कि उनके प्रदर्शन पर सरकार की नज़र जाएगी.\nदेवराज से लौटते हुए हम यही सोच रहे थे कि जब देश भर में हो रहे भारी विरोध प्रदर्शनों को देखकर भी सरकार एक इंच पीछे हटने को तैयार नहीं है, तो वैसे में गांव के लोगों के इस विरोध को कोई मुक़ाम मिल भी पाएगा.\nबेतिया बस पड़ाव पर लौरिया के रहने वाले नवीन राय से हमारी बातचीत चंपारण के गन्ना किसानों के ख़स्ताहाल के ऊपर हो रही थी.\nवे बता रहे थे किस तरह मिल मालिकों की मनमानी और सरकार के उदासीपन के कारण गन्ना किसान क़र्ज़ के बोझ में डूबते चले जा रहे रहे हैं. उन्हें गन्ना ख़रीदने वाला नहीं मिल रहा है जबकि उगाने के लिए मिल मालिक अधिक क़ीमतों पर बीज बेच रहे हैं. जिसका गन्ना बिक रहा है वो भी औने-पौने दाम पर बिक रहा है. तीन सालों से बिक्री का रेट बढ़ा नहीं. जबकि कई सालों के पैसे बाक़ी हैं.\nनवीन कहते हैं, "आप एक बताइए कि सब नेता लोग चंपारण से ही अपना आंदोलन या यात्रा क्यों शुरू करते हैं? क्योंकि ये चंपारण की धरती है. यहां के लोग आख़िरी हद तक सहते हैं. लेकिन जब प्रतिकार करते हैं तो बड़ी से बड़ी सत्ता घुटने टेक देती है."\n"इतिहास गवाह है. इसने मोहनदास करमचंद गांधी को यहां से बापू बनाकर भेजा, इसने नीतीश कुमार को कुर्सी कुमार बना दिया. और यक़ीन मानिए, आज के दौर में जो चंपारण के लोगों के साथ खड़ा होगा वो दुनिया के फ़लक पर छा जाएगा."


बेस्ट सेलिंग मोबाइल फ़ोन ऑल टाइम - Histoire-Ucad.org\nबेस्ट सेलिंग मोबाइल फ़ोन ऑल टाइम\nहमारे डिजिटल दुनिया में, सेल फोन नई तकनीक के मामले में सबसे आगे रहे हैं। इन वर्षों में, मोबाइल फोन के कई प्रकार और मॉडल तैयार, निर्मित और विपणन किए गए हैं। सबसे ज्यादा बिकने वाली मोबाइल फोन कंपनियां नोकिया, मोटोरोला और एप्पल हैं। ये अब तक के सबसे ज्यादा बिकने वाले फोन हैं।\n9. मोटोरोला RAZR V3 - 130 मिलियन यूनिट\nमोटोरोला RAZR V3, का उच्चारण रेज़र, 2004 में जारी किया गया था। फोन में 95 ग्राम का द्रव्यमान है और इसमें संख्यात्मक नरम कुंजी कीपैड है। यह आकार में 2.2 इंच चौकोर है और इसका रेजोल्यूशन 176 बाय 220 पिक्सल है। इसमें 0.3 मेगापिक्सल वीजीए का कैमरा रिज़ॉल्यूशन भी है। फोन में ब्लूटूथ, एक सार्वभौमिक सीरियल बार कनेक्शन, कंप्यूटर सिंक्रनाइज़ेशन और 0.0005 जीबी की आंतरिक भंडारण क्षमता है। दुर्भाग्य से, फोन की कई सीमाएं हैं, इसमें यह तथ्य शामिल है कि इसमें अतिरिक्त भंडारण के लिए माइक्रो एसडी कार्ड स्लॉट नहीं है और यह स्वचालित स्क्रीन चमक का समर्थन नहीं करता है। इन वर्षों में, 130 मिलियन यूनिट बेचे गए हैं।\n8. नोकिया 2600 - 135 मिलियन यूनिट\nनोकिया 2600 एक एंट्री लेवल फोन है जिसमें 4k कलर का डिस्प्ले और सीरीज़ 40 इंटरफेस है। इसकी मुख्य विशेषताओं में मल्टीमीडिया संदेश, एक मेनू और एक T9 भाषा सुधारक शामिल हैं। इसका द्रव्यमान 95 ग्राम और एक नरम संख्यात्मक कीपैड है। फोन में 128 पिक्सेल और आंतरिक भंडारण के 0.004 गीगाबाइट रेंज की औसत डिस्प्ले है। इसकी बैटरी की क्षमता 900 मिलीमीटर घंटे है। इन वर्षों में, नोकिया कंपनी ने नोकिया 2600 की 135 मिलियन यूनिट बेची हैं। हालांकि, इसमें बैक कैमरा की कमी, माइक्रो एसडी बाहरी स्टोरेज स्लॉट की कमी सहित सीमाएं हैं, और फोन लगभग 0.79 इंच पर बहुत मोटा है वर्ग।\n7. सैमसंग E1100 - 150 मिलियन यूनिट\nसैमसंग E1100 एक साधारण ड्यूल-बैंड GSM Cyndi बार फोन है जिसमें 65k रंग CSTN डिस्प्ले, फ्लैशलाइट और एक मैसेजिंग एप्लिकेशन है। इसका द्रव्यमान 70 ग्राम और एक नरम संख्यात्मक कीपैड है। यह फोन आकार में 1.5 इंच का है जिसमें 128 गुणा 128 पिक्सेल है और इसमें 750 मिलीमीटर घंटे की बैटरी क्षमता है। इसकी शुरुआत के बाद से, 150 मिलियन यूनिट बेचे गए हैं। हालांकि, फोन में बैक कैमरा, माइक्रोएसडी स्लॉट की कमी है और यह ऑटोमैटिक स्क्रीन ब्राइटनेस को सपोर्ट नहीं करता है।\n6. नोकिया 5230 - 150 मिलियन यूनिट\nनोकिया 5230 का वजन 115 ग्राम है, 360 पिक्सेल रिज़ॉल्यूशन वाला 360 है, और इसका आकार 3.2 इंच है। पिछले तीन नोकिया मॉडलों के विपरीत, नोकिया 5230 में एक निकटता सेंसर और डिजिटल ज़ूम सुविधा के साथ2मेगापिक्सेल कैमरा है। इसमें एक माइक्रो एसडी स्लॉट और 1320 मिलीमीटर घंटे की बड़ी बैटरी क्षमता भी है। इसकी शुरुआत के बाद से, नोकिया 5230 की 150 मिलियन यूनिट बेची गई हैं।\n5. नोकिया 6600 - 150 मिलियन यूनिट\nनोकिया 6600 का सिम्बियन ऑपरेटिंग सिस्टम संस्करण 7.0 है और इसका वजन 125 ग्राम है। इसमें एक संख्यात्मक सॉफ्ट कीबोर्ड है और इसकी चमक रिज़ॉल्यूशन रेंज 176 बाय 208 पिक्सल है। GSM सक्षम फोन में कैमरा, ब्लूटूथ और J2ME सपोर्ट है। इसके शुरू होने से अब तक 150 मिलियन यूनिट बिक चुके हैं। दुर्भाग्य से, फोन में वाई-फाई क्षमताओं का अभाव है।\n4. नोकिया 1200 - 150 मिलियन यूनिट\nनोकिया 1200 में हरे रंग की बैकलाइट, डस्ट रेसिस्टेंट कीबोर्ड और एसएमएस मैसेजिंग के साथ एक ब्लैक एंड व्हाइट डिस्प्ले दिया गया है। फोन में 850/1900 मेगाहर्ट्ज़ की नेटवर्क आवृत्ति होती है। यह एक प्राथमिक फोन के रूप में वर्गीकृत किया गया है जिसका वजन 77 ग्राम है और इसमें एक अतिरिक्त विनिमेय बाहरी आवरण है। इसकी बैटरी क्षमता 700 मिलीमीटर घंटे है, फोन की मोटाई इसकी क्षमताओं को सीमित करती है जो 0.68 पिक्सल है।\n3. नोकिया 3210 - 150 मिलियन यूनिट\nनोकिया कॉर्पोरेशन ने 18 मार्च, 1999 को नोकिया 3210 की घोषणा की। मॉडल के जारी होने के बाद से, 150 मिलियन यूनिट बेची गई हैं, जो इसे दुनिया के सबसे सफल नोकिया मॉडल में से एक बना रहा है। इसका संगतता नेटवर्क 900/1800 मेगाहर्ट्ज़ है। फोन में 151 ग्राम का द्रव्यमान है और 250 फोन बुक करने की क्षमता और 1250 मिलीमीटर घंटे की बैटरी क्षमता प्रदान करता है। हालाँकि, फोन में वाई-फाई की कमी, कैमरा और कनेक्टिविटी फीचर सहित सीमाएँ थीं। इस नोकिया मॉडल को लॉस एंजिल्स नोकिया सेंटर में एलस्टेयर कर्टिस द्वारा डिजाइन किया गया था।\n2. Apple iPhone6और iPhone6Plus - 220 मिलियन यूनिट\nIPhone6और iPhone6Plus 19 सितंबर, 2014 को iPhone6Plus के स्लोगन '' बिग थान बेटर '' के नारे के साथ जारी किए गए थे। फोन में जीएसएम, सीडीएमए,3जी, ईवीडीसी,4जी, और एलटीई सहित संगत नेटवर्क की एक श्रृंखला है। 2014 में रिलीज़ होने के बाद से iPhone6और iPhone6Plus की 220 मिलियन से अधिक इकाइयां बेची जा चुकी हैं। हालाँकि iPhone6Plus आकार में बड़ा है, लेकिन इसमें न्यूनतम द्रव्यमान 129 ग्राम है। मूल ऑपरेटिंग सिस्टम आईएसओ 8.0 था लेकिन बाद में इसे आईएसओ 10.3.2 में अपग्रेड किया गया था।\n1. नोकिया 1110 - 250 मिलियन यूनिट\nनोकिया 1110 एक लो-एंड नोकिया मोबाइल फोन है जो 2005 में बाजार में आया था। एक साल बाद, नोकिया 1100i नामक एक बेहतर संस्करण को बाजार में पेश किया गया था। यह फोन नेटवर्क विश्वसनीय है और कम कीमत में बिकता है। फोन जीएसएम 900/1800 मेगाहर्ट्ज़ सिस्टम के साथ संगत है। फोन का उत्पादन 104 से 44 के बीच 17 मिलीमीटर और वजन 80 ग्राम था। नोकिया 1100 के बाजार में आने के बाद से, 250 मिलियन यूनिट बेचे गए हैं।


अंकिव बसोया को ABVP से किया गया बाहर, डूसू अध्यक्ष पद से इस्तीफे की उठी मांग..\nफर्जी डिग्री के आरोपों में घिरे डीयू छात्रसंघ के अध्यक्ष अंकिव बसोया को एबीवीपी से बाहर कर दिया गया है. इसके साथ ही एनएसयूआई ने अंकिव बसोया से मांग की है वे डूसू के छात्रसंघ के पद से इस्तीफा दे.\nगौरतलब है कि इसी साल सितंबर के महीने में डीयू छात्रसंघ के चुनाव हुए थे. जिसमें ABVP और एनएसयूआई के बीच कांटे की टक्कर देखने को मिली थी, लेकिन ABVP के छात्रसंघ के उम्मीदवार अंकिव बसोया जीत गए. लेकिन, उनके जीतने के बाद एक नए विवाद का जन्म हुआ.\nएनएसयूआई ने अंकिव बसोया पर ये आरोप लगाना शुरु कर दिया कि उनके पास जो स्नातक की डिग्री मौजूद है, वो फिर्जी है, जिसके बाद से छात्र सियासत उबाल पर देखने को मिला था.\nइसके साथ ही एनएसयूआई ने मांग की थी कि अंकिव बसोया की फर्जी डिग्री की जांच की जाए. हालांकि, इस दौरान अंकिव बसोया का कहना था उनके पास जो डिग्री मौजूद है वो असली डिग्री है.\nPrevious Article मराठा आराक्षण को लेकर देवेंद्र फडणवीस का बड़ा बयान, कहा जश्न की करें तैयारी…\nNext Article कठुआ रेप केस: पीड़िता के परिजनों ने केस की पैरवी कर रहे वकील दीपिका राजावत को हटाया…


मां के अंतीम संस्कार के पहले परिवार संग मतदान करने पहुंचा बेटा\nमां के अंतिम संस्कार के पहले परिवार संग मतदान करने पहुंचा बेटा | Whole Family put Vote before Cremation\nPosted on: 06 May 2019 18:04 by Mohit Devkar\nसोमवार को हुए लोकसभा चुनाव 2019 के मतदान के दौरान कई मतदाताओं की कहानियां सामने आई है. कही कोई मध्यप्रदेश में अपने पिता की चिता को आग लगाने के बाद बेटा मतदान करने पहुंचा तो कही मां की अर्थी को चिता देने से पहले पूरा परिवार वोट डालने गया.\nऐसा ही एक मामला सतना लोकसभा सीट पर मतदान के दौरान देखने को मिला है. दरअसल, अपने घर के एक सदस्य का अंतिम संस्कार करने से पहले एक परिवार मतदान करने पहुंचा. मां सावित्री गुप्ता की अंतिम यात्रा के पहले पूरे परिवार ने वोटिंग की.\nएक और ऐसा ही वाक्या खजुराहो में भी देखने को मिला, एक युवा शिवेंद्र प्रताप सिंह ने पिता की मौत के बाद मतदान किया. पिता का अंतिम संस्कार करने के बाद बेटे ने सीधे मतदान केंद्र पर जाकर वोटिंग की. सिर्फ यही ही नहीं सागर लोकसभा सीट पर ऐसा ही वाकया देखने को मिला. मतदान करना कितना अहम् होता है इसका उदहारण देवरी के केशव प्रजापति ने दिया हैं. दरअसल बारात लेकर जाने से पहले मतदान केन्द्र क्रमांक-228, शासकीय प्राथमिक शाला बारहा पहुंचकर मताधिकार का उपयोग किया. केशव प्रजापति का आज6मई को विवाह हो रहा है.\nRead More:Redmi Note7का कारनामा, अंतरिक्ष में क्लिक की तस्वीरें, वीडियो वायरल


पाकिस्तान- आगे कुआं पीछे खाई – Breaking News\nMarch 30, 2022\t12 Views\nअब यह तय हो चुका है कि उस इमरान खान का पाकिस्तान के प्रधानमंत्री पद से हटने को कोई रोक नहीं सकता इमरान जिसकी ननिहाल भारत के जालंधर शहर में थी। उनकी मां शौकत खानम जालंधर की लड़की थीं। क्रिकेटर से सियासत में आए और फिर सेना के कंधे पर चढ़कर प्रधानमंत्री बन गए इमरान खान अपने ही जाल में फंस गए हैं। उन्होंने अपने मुल्क की जनता को तमाम सपने दिखाए थे कि वे पाकिस्तान को जन्नत बना देंगे। पर जनता के सामने जन्नत की हकीकत कुछ और ही सामने आई। वे महंगाई पर काबू पाने में पूरी तरह नाकामयाब रहे। उनकी एक दंभी और घमंडी इंसान की छवि बनी रही। वे अपने सियासी प्रतिद्वन्दियों जैसे नवाज शरीफ, उनके छोटे भाई शाहबाज शरीफ, पाकिस्तान के पूर्व राष्ट्रपति आसिफ अली जरदारी और उनके पुत्र बिलाल भुट्टो के ऊपर लगातार घटिया और छिछोरे वार करते रहे। इमरान खान को इन नेताओं को चोर से लेकर डाकू बताने में कोई लज्जा नहीं आई। हालांकि, वे यह नहीं बता पाते कि अगर ये सब इतने खराब थे तो उन्होंने इनके खिलाफ पिछले साढ़े तीन सालों के दौरान क्या एक्शन लिया? इन्हें जेल क्यों नहीं भेजा? ये ही सवाल पाकिस्तानी जनता उनसे पूछ रही है कि वे दावा करते थे कि वे करप्ट नेताओं को जेल भेजेंगे। पर वे क्यों यह सब नहीं कर पाए। बेशक, बिलाल को छोड़कर ये सब नेता पाक साफ तो नहीं हैं।\nकहते हैं कि इंसान की पहचान इस बात से होती है कि उसके मित्र किस तरह के हैं या वह किनके साथ रहता है। इमरान खान के दो सबसे करीबी साथी हैं गृहमंत्री शेख राशिद और विज्ञान एवं प्रौद्योगिकी मंत्री फवाद चौधरी । कश्मीरी मूल के शेख राशिद रावलपिंडी के उसी गॉर्डन कॉलेज में पढ़े हैं जिसमें सशक्त अभिनेता बलराज साहनी और उनके अनुज तथा महान कथाकार भीष्म साहनी पढ़ते थे। शेख राशिद वैसे बेहद हल्के इंसान हैं। उनकी किसी प्रेस क़ॉफ्रेंस को देखकर उनके स्तर का अंदाजा लग जाता है। उनके तीन ही काम हैं। वे या तो शरीफ बंधुओं को कोस रहे होते हैं या वे जरदारी और उनके पुत्र बिलाल भुट्टो को पाकिस्तान के ताजा खराब हालातों के लिए दोष दे रहे होते हैं या फिर वे इसके अलावा भारत को परमाणु युद्ध की धमकी देते रहते हैं। फवाद चौधरी भी शेख राशिद वाला ही काम करते हैं। अब आप सोचिए कि क्या इमरान खान इस तरह के लुंज-पुंज लोगों के साथ मिलकर देश की किस्मत बदलेंगे? असंभव। ये दोनों मसखरें नुमा नेता ही इमरान खान के हक में आजकल मीडिया से लेकर सियासी तकरीरों में माहौल बनाते घूम रहे हैं। फवाद चौधरी तो यह भी कह रहे हैं इमरान खान तो फकीर आदमी है, आज नहीं तो कल चला जाएगा। फिलहाल यह कहना मुश्किल है कि इमरान खान अपना पांच सालों का कार्यकाल पूरा करने में सफल होंगे या नहीं । इसपर लोगों को भरोसा नहीं दिखता I\nहां, इमरान खान की ईमानदारी पर कोई शक नहीं कर सकता। इस मोर्चे पर उनका अभी तक का जीवन बेदाग सा ही रहा है। इसके साथ ही उन्होंने क्रिकेट की दुनिया में भी कई अहम उदाहरण पेश किए। एक दौर था जब पाकिस्तान में विदेशी टीमें खेलने से पहले दस बार सोचा करती थीं I क्योंकि, सबको पाकिस्तान के अँपायरों की हकीकत पता थी। वे अपनी टीम के खिलाड़ियों को आउट देने से कतराते थे। तब इमरान खान ने पहल की कि उनके मुल्क में जो टीम खेलेगी उसे एक विदेशी अंपायर भी मिलेगा।\nबहरहाल, माना जा रहा है कि इमरान खान के पास अब सदन में बहुमत तो नहीं रहा है। बहुमत के लिए 172 का आंकड़ा होना जरूरी है। पाकिस्तानी मीडिया में यह कहा जा रहा है कि 39 सांसदों ने इमरान खान का साथ छोड़ दिया है। उनकी दिक्कतें इसलिए बढ़ गईं है क्योंकि पाक सेना ने भी उनसे किनारा कर लिया है। हालात यह बन गये हैं कि पाकिस्तान में कोई सरकार सेना के आशीर्वाद के बगैर नहीं चल सकती। इन हालातों में माना जा सकता है कि अब इमरान खान की प्रधानमंत्री दफ्तर से छुट्टी होना तय है। उसे कोई रोक नहीं सकता। पर इमरान खान बार-बार यह कह रहे हैं कि वे5साल तक सरकार चलाते ही रहेंगे। कभी भी वे इस्तीफा नहीं देंगे। समझ नहीं आ रहा है कि वे यह दावा किस आधार पर कर रहे हैं। ताजा सूरते हाल तो उन्हें आने वाले कुछ दिनों के भीतर ही भूतपूर्व प्रधानमंत्री बनाने जा रहा है। हां, ये सच है कि उनकी रैलियों में खूब भीड़ जुट रही है। पाकिस्तानी जनता उनका पक्ष भी सुन रही है। इन रैलियों में वे विपक्षियों नेताओं पर जोरदार हमले बोल रहे हैं। लेकिन, अब फैसला तो जनता नहीं चुने हुये सांसद ही करने वाले हैं I\nअब एक सवाल यह भी पैदा हो रहा है कि इमरान खान के बाद कौन? मतलब पाकिस्तान में इमरान खान के बाद कौन प्रधानमंत्री बन सकता है। नवाज शरीफ के छोटे भाई शाहबाज शरीफ के नाम पर विपक्ष में आम सहमति हो सकती है। उन्हें आसिफ अली जरदारी और बिलावल भुट्टो भी समर्थन दे सकते हैं। शाहबाज शरीफ पाकिस्तान के सबसे अहम पंजाब सूबे के मुख्यमंत्री रहे हैं I पर उन पर भी करप्शन के अनेक आरोप हैं। वे हजारों करोड़ की चल और अचल संपत्ति के मालिक भी हैं। देखा जाए तो उनमें और उनके बड़े भाई नवाज शरीफ में कोई बहुत फर्क तो नहीं है। नवाज शरीफ सन 2013 में पाकिस्तान के वजीरे आजम की कुर्सी पर फिर से बैठे थे। यह तब हुआ था जब नवाज शरीफ और शाहबाज शरीफ पर करप्शन के अनेकों केस थे। शरीफ परिवार के लिए कहा जाता है कि इनके लिए पाकिस्तान ही इनका खानदान है। इनका बड़ा औद्योगिक समूह भी है। ये जनता को झूठे सब्जबाग दिखा कर ही अबतक चुनाव जीतते रहे हैं। ये घनघोर रूप से पतित इंसान हैं। नवाज शऱीफ ने प्रधानमंत्री पद पर रहते हुए देश की अर्थव्यवस्था को पटरी पर लाने के लिए कभी भी कोई सघन प्रयास नहीं किए। इनके समय में भी पाकिस्तान में मुद्रास्फीति से अवाम का बुरा हाल था और देश में विदेशी निवेश नहीं आ रहा था। अब उन्हीं शाहबाज शरीफ को प्रधानमंत्री बनाने की चर्चाएं हो रही हैं। यह वास्तव में पाकिस्तानी जनता के साथ तो अन्याय ही हो रहा है। शाहबाज शरीफ की इमेज मुहाजिर विरोधी भी रही है। उन्होंने एक बार मुहाजिरों पर एक सभा में तंज करते हुए कहा था कि वे (जो उत्तर प्रदेश-बिहार से 1947 में पाकिस्तान शिफ्ट हुए थे) पान खाने वाले कराची की तरह लाहौर को भी खूबसूरत बना देंगे। जाहिर है, पान खाने वालों से उनका इशारा मुहाजिरों से था। अब जरा सोचिए कि किस खराब स्थिति में पाकिस्तान पहुंच चुका है।\nPrevious अखिलेश.शिवपाल की नाराजगी क्या मिटा पाएंगे ओपी राजभर\nNext पंजाब का महत्वपूर्ण निर्णय: सभी बोर्डों, इम्प्रूवमेंट ट्रस्टों में किया बदलाव


How and who brought the ashes of revolutionary Udham Singh from London to Delhi, know here\nक्रांतिकारी ऊधम सिंह की अस्थियां लंदन से दिल्ली कैसे और कौन लेकर आया, जानिए यहां\nUP City News | Jul 21, 2021 11:34 AM IST\nनई दिल्ली. इतिहास के पन्नों को पलटेंगे तो कई ऐसी रोचक और महत्वपूर्ण तथ्य सामने आएंगे जिन्हें पहले कभी नहीं जानते थे. 19 जुलाई को पूरी दुनिया में बेहद खास घटनाएं घटी जिन्हें जानना हर नागरिक के लिए जरूरी है. बहुत सी घटनाएं बेहद सुखुद रहीं तो बहुत से हादसों में पूरे विश्व को हिलाकर रख दिया. यूपी सिटी आपको 19 जुलाई के इतिहास को आपके सामने रखने जा रहा है. जो बेहद महत्वपूर्ण है.\nआज ही के दिन भारतीय क्रांतिकारी ऊधम सिंह की अस्थियां 1974 में लंदन से नयी देहली लाई गईं थी. जलियांवाला बाग नरसंहार में करीब एक हजार लोगों पर अंग्रेज़ी सेना ने निर्दयता से गोली चला दी. इस घटना के गवाह उधम सिंह ने उसी समय बदला लेने का फ़ैसला कर लिया था. वो इस नरसंहार के लिए जनरल रेजिनाल्ड डायर को मारने के लिए भारत से लंदन तक गए और वहां उसे मारने के बाद ही दम लिया. माता-पिता और भाई की मृत्यु के बाद उधम सामाजिक कार्यों में लगे रहते थे. इसीलिए वह बैसाखी के दिन 13 अप्रैल, 1919 को वहां आए लोगों को पानी पिला रहे थे. तभी अचानक जलियांवाला बाग में अंग्रेज़ अफ़सर और कई सारे अन्य सैनिक आ गए. उन्होंंने वहां मौजूद दरवाज़े बंद किए और अंधाधुंध फ़ायरिंग करनी शुरू कर दी, जिसमें हज़ारों मासूमों की जान चली गई.\nउधम सिंह इस हत्याकांड से बचने में तो कामयाब हो गए, लेकिन उस दिन उन्होंने इसका बदला लेने की कसम खा ली थी.\nजालियांवाला बाग हत्याकांड के बाद से ही उधम सिंह क्रांतिकारी गतिविधियों से जुड़ गए. इसी कड़ी में उन्होंने गदर पार्टी जॉइन की. बता दें, गदर उस समय का एक सक्रिय क्रांतिकारी संगठन था, जो अंग्रेज़ों के ख़िलाफ़ मोर्चा खोले हुए था. इसके अलावा, ये संगठन देश के युवाओं में देशप्रेम की भावना को जागृत कर रहा था.\nअंग्रज़ों के ख़िलाफ़ लड़ाई करने के लिए पैसा जुटाने के लिए क्रांतिकारी उधम सिंह देश-विदेश जाकर पैसे जुटाने का काम करते थे. वह दो-एक बार जेल भी जा चुके थे. उधम अपने गिरफ़्तार होने के डर से यहां-वहां छिप रहे थे. इस दौरान, वह पंजाब से गायब होकर कश्मीर पहुंचे और वहीं उन्हें ख़बर मिली कि ‘डायर’ लदंन में है.\n19 जुलाई की महत्त्वपूर्ण घटनाएं\n-स्कॉटी स्वतंत्रता युद्ध के दौरान हैलिडन पहाड़ी का युद्ध 1333 में हुआ जिसमें अंग्रेजो ने स्कॉटों पर निर्णायक जीत दर्ज की.\n-प्रशिया के बर्लिन में 1510 को 38 यहूदियों को जिंदा जला दिया गया.\n-15 वर्षीय लेडी जेन ग्रे को 1553 में नौ दिनों के बाद इंग्लैंड की महारानी के रूप में अपदस्थ किया गया.\n-किंग चार्ल्स के नेतृत्व में स्वीडन की सेना ने 1702 में चेक गणराज्य के क्रेकोव शहर पर कब्जा किया.\n-बंगाल के नवाब मीर कासिम को कटवा की लड़ाई में 1763 को ब्रिटिश सेना ने बुरी तरह पराजित किया.\n-चार्ल्स डार्विन 1836 में मैक्सिको के असेनसियान शहर पहुंचे.\n-पहला महिला अधिकार सम्मेलन 1848में न्यूयॉर्क के सिनिका फॉल्स में आयोजित किया गया .\n-ताइपिंग विद्रोह में 1864 को नानकिंग के तीसरे युद्ध में चीनी साम्राज्य ने अंततः ताइपींग को पराजित कर दिया.\n-फ्रांस ने 1870 में प्रशिया के खिलाफ युद्ध की घोषणा की.\n-एडोल्फ हिटलर ने 1940 में ग्रेट ब्रिटेन को आत्मर्समपण करने का आदेश दिया.\n-भारत सरकार ने देश के 14 बड़े बैंकों का राष्ट्रीयकरण करने का निर्णय 1969 में लिया.\n-अपोलो द्वितीय के अंतरिक्ष यात्री नील आर्म स्ट्राँग और एडविन एल्ड्रीन ने 1969 में यान से बाहर निकलकर चंद्रमा की कक्षा में चहलकदमी की.\n-भारतीय क्रांतिकारी ऊधम सिंह की अस्थियां 1974 में लंदन से नयी Delhi लायी गयी.\n-नेपाल में 1976 को सागरमाथा पार्क बनाया गया.\n-निकारगुआ देश की जनता की क्रान्ति 1979 में सफल हुई.\n-रूस एवं उससे अलग हुए गणराज्य चेचेन्या के बीच रूसी महासंघ में ही ‘समप्रभु गणराज्य’ का दर्जा देने संबंधी समझौता 1995 में सम्पन्न.\n-सन 2001 से ताश, लिपस्टिक, नाखून पालिश और शतरंज सहित 30 वस्तुओं का आयात अफ़ग़ानिस्तान में प्रतिबंधित.\n-रूस के अंतरिक्ष यात्री यूरी माले थान्को 2003 वको अंतरिक्ष में शादी रचाने वाले पहले व्यक्ति बने.\n-तीन बार टाले जाने के बाद दुनिया के सबसे बड़े दूर संचार उपग्रह को लेकर 2004 में एरियन-5 फ़्रेंच गुयाना के कोरू प्रक्षेपण केन्द्र से रवाना.\n-प्रधानमंत्री मनमोहन सिंह ने 2005 में अमेरिकी कांग्रेस को सम्बोधित किया.\n-इराक में एक अमेरिकी सैनिक मैरिन कॉरपोरल ट्रेंट थॉमस को 2007 में 11 विकलांग बच्चों की हत्या का दोषी करार दिया गया.\n-रिवॉल्‍वर का आविष्‍कार करने वाले सैमुअल कोल्‍ट का जन्‍म 1814 हुआ था.\n-स्वतंत्रता संग्राम के अग्रदूत मंगल पांडे का जन्‍म 1827 हुआ था.\n-जर्मनी के नोबल पुरस्कार प्राप्त विख्यात रसायनशास्त्री हरमैन एश्टेडिंगर का जन्म 1881 में हुआ.\n-रूस के प्रसिद्ध शायर विलादीमीर मायाकोस्फ़ी का जन्म 1893 में हुआ.\n-बंगाल के मुस्लिम नेता ख़्वाजा नजीमुद्दीन का जन्‍म 19 जुलाई 1894 हुआ था.\n-भारतीय खगोल भौतिकविद जयंत नार्लीकर का जन्म 1938 में हुआ.\n-भारत के भूतपूर्व 39वें मुख्य न्यायाधीश अल्तमस कबीर का जन्‍म 1948 हुआ था.\n-मलयालम भाषा की प्रसिद्ध कवियित्री नालापत बालमणि अम्मा का जन्‍म 19 जुलाई 1909 हुआ था.\n-मलेशिया के राजा तुअंकु जाफडर इब्नी अलमर्हम तुअंकु अब्दुल रहमान का जन्म 1922 में हुआ.\n-द्वितीय, तीसरी, चौथी, पाँचवीं, आठवीं और नौवीं लोकसभा के सदस्य दिनेश सिंह का जन्‍म 1925 में हुआ था.\n-भारतीय भौतिकी वैज्ञानिक जयंत विष्णु नार्लीकर का जन्‍म 1938 हुआ था.\n19 जुलाई को हुए निधन\n-दक्षिण कोरिया के पहले राष्ट्रपति सिंगमन री का निधन 1965 में निर्वासन के दौरान हो गया.\nhistory indian history Today's history up city news UP Khabar up news world history\nमिशन 2022: वो पांच मुद्दे जो यूपी विधानसभा चुनाव में बीजेपी की मुश्किल बन सकते हैं, पढ़ें यहां\nआज का इतिहास: जानिए 29 जुलाई की महत्त्वपूर्ण घटनाएँ\nजानिए कितनी खतरनाक होती है हेपेटाइटिस बी बीमारी, क्या है इसके लक्षण और उपाय\n27 जुलाई के दिन ही दुनिया में आए खतरनाक भूकंप ने लाखों लोगों को मौत की नींद सुला दिया


Detox Water For Clear Skin Know Detox Water Recipe In Hindi | बेदाग और निखरी त्वचा पाने के लिए पिएं डिटॉक्स वॉटर | onlymyhealth\nडिटॉक्स वॉटर से ना सिर्फ आप वजन को कंट्रोल कर सकते हैं, बल्कि स्किन से जुड़ी परेशानियों को भी दूर कर सकते हैं।\nत्‍वचा की देखभालWritten by: Kishori MishraPublished at: Jan 22, 2021\nशरीर से विषाक्त पदार्थों को बाहर निकालने में डिटॉक्स वॉटर आपकी मदद करता है। लेकिन क्या आप जानते हैं कि डिटॉक्स वॉटर की मदद से आपकी स्किन भी ग्लो कर सकती है? जी, हां अगर आप नियमित रूप से डिटॉक्स वॉटर का सेवन करते हैं, तो इससे आपकी त्वचा में निखार आ सकता है। डिटॉक्स वॉटर ना सिर्फ शरीर की गंदगी को साफ करता है, बल्कि इसके सेवन से आपके स्किन पर मौजूद दाग-धब्बे भी दूर होते हैं। अपनी स्किन की खूबसूरती को बढ़ाने के लिए आपको किसी महंगे प्रोडक्ट्स की जरूरत नहीं होती है, बल्कि सही खान-पान से आप अपनी स्किन की हर एक समस्या को दूर (Skin Care Tips) कर सकते हैं। स्किन से जुड़ी अधिकतर समस्या का प्रमुख कारण गलत खानपान, सही से ना सोना, पानी कम पीना इत्यादि होता है। ऐसे में अगर आप इन चीजों का ख्याल रखेंगे, तो आपकी स्किन में निखार आ सकता है। आज हम आपको इस लेख के माध्यम से कुछ ऐसे डिटॉक्स वॉटर के बारे में बताने जा रहे हैं, जिससे ना सिर्फ आप अपने शरीर की गंदगी साफ कर सकेंगे, बल्कि इससे आपकी स्किन भी ग्लो करेगी। इन डिटॉक्स वॉटर की सहायता से आपका मोटापा भी कंट्रोल (Weight Control Drinks) रहेगा। आइए जानते हैं किस तरह तैयार करें डिटॉक्स वॉटर (Detox Water for Glowing Skin)-\nदालचीनी और सेब से तैयार करें डिटॉक्स वॉटर (Cinnamon And Apple Detox Water)\nसेहत के लिए दालचीनी काफी फायदेमंद साबित हो सकता है। इसके साथ ही सेब भी हमारे स्वास्थ्य के लिए काफी हेल्दी है। ऐसी स्थिति में अगर आप इन दोनों चीजों का सेवन करते हैं, तो यह आपके शरीर को दोगुना फायदा दे सकता है। दालचीनी और सेब से तैयार डिटॉक्स वॉटर स्किन के लिए काफी अच्छा माना जाता है। इस वॉटर को तैयार करने के लिए एक पैन में पानी भरें। इसमें 1 मध्यम आकार का सेब का टुकड़ा काट कर डालें और 1 इंच दालचीना डालकर अच्छे से उबालें। अब इस पानी को छानकर खाली पेट पिएं। इससे आपकी स्किन में निखार आएगा। साथ ही आपका मोटापा भी कंट्रोल रहेगा।\nइसे भी पढ़ें - अनचाहे बालों से हैं परेशान? इन5आयुर्वेदिक उपायों की मदद से पाएं इस समस्या का समाधान\nखीरा, कीवी और पुदीना डिटॉक्स वॉटर (Kiwi, Cucumber and Mint Detox Water)\nपुदीना, खीरा और कीवी से तैयार डिटॉक्स वॉटर सेहत के लिए काफी फायदेमंद हो सकता है। इस डिटॉक्स से ना सिर्फ आप अपनी स्किन पर निखार पा सकते हैं, बल्कि इसके सेवन से आपके शरीर में मौजूद गंदगी भी अच्छे से साफ होगी। इस डिटॉक्स वॉटर को तैयार करने के लिए एक जार लें। इसमें एक कीवी और ककड़ी काटकर रखें। इसके बाद इसमें पानी भरें। अब पुदीने को मैश करके इसमें डालकर इसे अच्छे से मिक्स करें। करीब दो घंटे के लिए इस पानी को छोड़ दें। पेट फूलने की समस्या से राहत दिलाने में यह डिटॉक्स वॉटर आपकी मदद कर सकता है। इसमें मौजूद विटामिन सी स्किन को निखारने में आपकी मदद करता है।\nनींबू और चिया सीड्स डिटॉक्स वॉटर (Lemon and Chia Seed Detox Water)\nस्किन की समस्याओं से छुटकारा दिलाने में यह डिटॉक्स वॉटर काफी असरकारी साबित हो सकता है। नींबू और चिया सीड से तैयार डिटॉक्स वॉटर किसी पावर ड्रिंक (power drink) से कम नहीं है। भूख को कम करने और शरीर में ब्लड शुगर लेवल को कंट्रोल करने में यह बहुत ही मददगार साबित हो सकता है। वजन को कंट्रोल करने में भी यह असरकारी साबित हो सकता है। ग्लोइंग स्किन पाने के लिए 1 जार में 1 नींबू का रस और चिया सीड मिलाएं। इसमें पानी भरें और कुछ घंटों के लिए इसे छोड़ दें। कुछ दिनों तक यह डिटॉक्स वॉटर पीने से स्किन की परेशानी दूर रहेगी।\nइसे भी पढ़ें- स्किन को बेदाग बनाए गाजर से तैयार फेस पैक, जानिए किस तरह अपनी स्किन में लाएं निखार


Khatmal Marne Ke Upay\nखटमल मारने का सबसे आसान तरीका | Khatmal Marne Ka sabse aasan tarika | खटमल को मारने के घरेलु और भारतीय आयुर्वेदिक उपाय | Khatmal Marne Ke Upay Aur Dawa | Bed Bugs Home Treatment in Hindi\nखटमल का नाम सुनते ही मच्छर या चीटी के काटने का अनुभव आंखों के समक्ष आ जाता है. दोस्तों यह एक ऐसा जीव हैं जिससे ज़िन्दगी में कभी न कभी सामना हो ही जाता हैं. यदि लकड़ी के बेड पर एक बार खटमल लग जाए तो यह यह आपकों कभी भी चैन से जीने नहीं देंगे. अपनी आंखों को बंद कर कल्पना कीजिये आप काम करके थके हारे इस उम्मीद में घर आते हैं कि घर पर चलकर राहत भरी नींद लेंगे, लेकिन घर पहुंचने के बाद यदि आपके बिस्तर पर खटमल का राज हो तो बहुत ही बुरा अनुभव होगा. खटमल फर्नीचर, लकड़ी की चारपाई, बिस्तर, अलमारी या सोफे में ज्यादातर मिलते है, यही इनका रहने का प्रमुख स्थान हैं.\nबहुत ही कम लोगों को इस बारे में जानकारी होगी कि, खटमल कभी भी दिन में नहीं निकलते हैं. जब हम रात को लाइट बंद करके सोते हैं तब यह अपने गुप्त ठिकानों में से निकलते हैं और हमें सोते हुए को काटते हैं. खटमलों के पास इस तरह के सेंस होते हैं जिससे वह आपकी शरीर की गर्मी का पता लगाकर आपको अँधेरे में भी आसानी से ढूँढ लेते हैं.\nइस जीव के डंक में एनेस्थीसिया की कुछ मात्रा होती हैं जिसके कारण काटते समय हमें पता नहीं चलता हैं. काटने के कुछ समय बाद शरीर में तीव्र जलन महसूस होती हैं. इनके काटने के बाद आपकों रातभर बैचेनी होगी और आप ठीक से नहीं सो पाएंगे, जिसका असर आपके अगले दिन के काम पर दिखाई देने लग जाता हैं. खटमल बहुत ही छोटा जीव होता है और बेहद खतरनाक भी. यह जिस स्थान पर काटते हैं उस जगह खुजली, लाल चकते, फफोले या इन्फेक्शन होने का खतरा हमेशा रहता हैं. खटमल हमारे खून को पीकर जिंदा रहते हैं.\nदोस्तों खटमल के बारे सबसे रोचक तथ्य यह है कि, एक मादा खटमल अपने जीवनकाल में लगभग 500 अंडे देती हैं. यानी खटमल को यदि सही समय पर नहीं रोका गया तो यह बहुत जल्दी से पूरे घर में फ़ैल जाते हैं. रात में निकलने के कारण इन्हें दिन में ढूँढना बहुत मुश्किल होता हैं लेकिन आज हम आपकों खटमल मारने का सबसे आसान तरीका | Khatmal Marne Ka sabse aasan tarika बताने जा रहे हैं.\nखटमल मारने का सबसे आसान तरीका (Khatmal Marne Ka sabse aasan tarika)\n1. केरोसिन या मिट्टी का तेल\n2. वैक्यूम क्लीनर का इस्तेमाल\n3. बिस्तर धो ले या धूप में दे\n4. पुदीने की पत्ती (Pudeene ki patti)\n5. कायेन पेपर (kayen Paper)\n6. नीम का तेल (Neem ka tel)\n7. टी ट्री तेल\nखटमल को मारने का सबसे सरल और कारगर उपाय यह हैं कि जहाँ पर खटमल होने का शक हैं वहाँ पर केरोसिन का एक पोछा लगा दें, केरोसिन की गंध से खटमल बाहर आने लगेगे और मरने लगेगे.\nआप बेड और सोफा को पूरा खाली कर वैक्यूम क्लीनर से सफाई कर दीजिये. घरों की दरारे भी खटमल की प्रिय जगहों में से एक हैं इसीलिए वहाँ भी सफाई करना न छोड़े. वैक्यूम क्लीनर से सारे घर में ही हफ्ते में3बार सफाई कर दीजिये, घर से सारे खटमल या कीट भाग जाएंगे\nखटमल सबसे ज्यादा गन्दगी वाली जगह में जल्दी पनपते हैं इसीलिए बिस्तर साफ़ रखना बेहद जरुरी हो जाता हैं. जैसे ही खटमल होने का अंदाज़ा हो सभी बिस्तर को धूप में दे दें. खटमल ठंडी जगह पर रहना पसंद करते हैं. 45 डिग्री पर वह मरने लगते हैं. बेडशीट अच्छे से dettol डाल कर धो ले. इससे खटमल से आपको छुटकारा मिल जायेगा.\nपुदीना खटमल के लिए जहर होता है, इसकी गंध से वह दूर भागते हैं. अपने और घर के बच्चों के बिस्तर के नीचे कुछ पुदीने की पट्टी तोड़ के रख दें, इससे हमेशा के लिए खटमल से मुक्ति मिलेगी.\nकायेन पेपर एक तरह की लाल मिर्च होती हैं जो कि गिनी राज्य में मिलती हैं. इससे खटमल बहुत जल्दी भागते हैं. आप खटमल भागने के लिए इसका पाउडर बना कर उनपर छिडकाव कर सकते हैं.\nनीम का तेल एक महत्वपूर्ण औषधीय तेल हैं. इसका उपयोग हमारी संस्कृति में हमेशा से होता रहा हैं. लेकिन इसका उपयोग कीड़े- मकोड़ों को मारने में किया जाता है. इस तेल से खटमल को बहुत ही आसानी से मारा जा सकता है। इसका तेल खटमल वाली जगह पर लगायें, जल्दी ही सभी खटमल मर जायेंगे.\nटी ट्री तेल इस्तेमाल कर के साफ़ करें. यह तेल घर में मौजूद खटमलों को खत्म कर सकता है.\nबेकिंग सोडा भी एक घरेलू उपाय है जिसकी सहायता से आप खटमल जैसे कीड़ो से निजात पा सकते है. बेकिंग सोडा खटमल के अंदर से नमी निकाल देता है, जिससे खटमल कमजोर पड़ जाते हैं और आसानी से मर जाते है.\nखटमल को ख़त्म करने के लिए बेकिंग सोडा को उन सभी जगह जैसे फर्नीचर, खिड़की-दरवाजे, घर के कौने आदि पर छिड़के या डाल दें. इसे एक हफ्ते तक बेकिंग सोडे को रहने दे उसके बाद अच्छे से उन जगहों को साफ़ कर दें और ख्याल रखे कि वहां कोई खटमल या उसके अंडे किसी भी तरह छुंट न जाए.\nखटमल से जुड़ी बेहद ही रोचक जरुरी जानकारी (Khatmal se Judi Jankari)\nदोस्तों हमारे द्वारा ऊपर पोस्ट में दिए गए उपाय खटमल मारने के सबसे आसान और बेहद ही कारगर तरीके हैं. यदि इन सभी तरीकों अपनाने के बाद भी खटमल की परेशानी दूर नहीं हो रही हैं. तो खटमल से संक्रमित वस्तु को घर से निकाल दे.\nयदि आपके घर में दीमक ने कब्ज़ा जमा रखा हैं और फिर उसके बाद खटमल हुए हैं तो खटमल को ख़त्म करना बेहद ही मुश्किल हैं क्योंकि दीमक घर की लकड़ियों को खोखला कर देते हैं. जिसमे खटमल पनपने लगते हैं. गहराई में होने के कारण दवाओं और उपायों का असर भी उन पर नहीं होता हैं.\nखटमल अपने वजन से तीन गुना ज्यादा खून पी सकते हैं और एक हफ्ते से ज्यादा तक बिना खाए रह सकते हैं.\nखटमलों का जीवनकाल एक साल तक हो सकता हैं. इसीलिए इसे जल्द से जल्द घर से खत्म करना जरुरी हैं.\nयह ठंडी जगहों पर रहते हैं. अधिक गर्मी होने पर मरने लगते हैं इसीलिए खटमलों से प्रभावित चीज़ों को धूप में हफ्ते भर तक रहने दे.\nघर में खटमल का होना शुभ या अशुभ | Khatmal Ka Hona Shubh Ya Ashubh\nकाली गर्दन को गोरा करने का घरेलू उपाय | Home remedy for black neck blonde\nNext सावन 2022 कब से शुरू है और कब खत्म है ( Sawan 2022 Start Date and End Date ) ( Sawan Kab se Lagega) »\nPrevious « Sawan Shivratri 2022 Date | सावन शिवरात्रि 2022 में कब है !\nTags: khatmal marne ka ilaj bataokhatmal marne ka upay bataokhatmal marne ka upay batayekhatmal marne ke gharelu upay batayekhatmal marne ke upay bataenkhatmal marne ke upay bataiyekhatmal marne ke upay batayeखटमल मारने का उपायखटमल मारने का उपाय बताइएखटमल मारने की कीटनाशक दवाखटमल मारने की घरेलू दवाखटमल मारने की दवा


साध्वी प्रज्ञा ठाकुर को बड़ी राहत, चुनाव लड़ने से रोकने की याचिका खारिज news in hindi\nसाध्वी प्रज्ञा ठाकुर को बड़ी राहत, चुनाव लड़ने से रोकने की याचिका खारिज\nप्रेषित समय :15:44:49 PM / Wed, Apr 24th, 2019\nनई दिल्ली. साध्वी प्रज्ञा ठाकुर को आज बड़ी राहत मिली है. मुंबई की एनआईए कोर्ट ने चुनाव लड़ने से रोकने की याचिका को खारिज कर दिया है. मुंबई की एनआईए कोर्ट में सुनवाई के दौरान जज ने कहा कि दायर याचिका में शिकायतकर्ता ने अपना हस्ताक्षर ही नहीं किया है. शिकायतकर्ता की ओर से पैरवी कर रहे वकील ने कहा कि साध्वी प्रज्ञा को स्वास्थ्य के आधार पर जमानत दी गई है, लेकिन वह टीवी पर इंटरव्यू देते दिखाई दे रही हैं.\nमामले पर साध्वी के वकील जेपी मिश्रा ने कहा कि उनकी मुवक्किल इलाज करा रही हैं. उनकी स्थिति में सुधार हुआ है. एक डॉक्टर हमेशा उनके साथ रहता है. वह विचारधारा और देश के आधार पर चुनाव लड़ रही हैं. वह साबित करना चाहती है कि भगवा आतंकवाद जैसा कुछ भी नहीं है. यही कारण है कि वह चुनाव लड़ रही है.\nमहाराष्ट्र के नासिक जिले के मालेगांव में 29 सितंबर, 2008 को धमाका हुआ था. इसमें छह लोग मारे गए थे जबकि 100 से अधिक घायल हुए थे. इस मामले में साध्वी प्रज्ञा समेत कई लोग आरोपी बनाए गए थे. एनआइए ने जांच के बाद साध्वी प्रज्ञा को क्लीनचिट दी थी. साध्वी प्रज्ञा ठाकुर इस वक्त जमानत पर हैं.


हिंदी न्यूज़ - अभी तो गर्मी शुरू हुई है : चंबा में बढ़ने लगी पानी की किल्लत- हिन्दी समाचार, टुडे लेटेस्ट न्यूज़ इन हिन्दी\nअभी तो गर्मी शुरू हुई है : चंबा में बढ़ने लगी पानी की किल्लत\nलोगों ने विभाग से आग्रह किया है कि उनकी पानी की समस्या को हल किया जाए, ताकि उन्हें किसी भी तरह की दिक्कतों का सामना ना करना पड़े.\nUpdated: March 14, 2018, 3:41 PM IST\nWater scarcity in Chamba.\nचंबा जिला में जैसे-जैसे गर्मी का प्रकोप बढ़ता जा रहा है, वैसे वैसे लोगों को पीने के पानी की समस्या से भी दो-चार होना पड़ रहा है. चंबा जिला में बहुत से ऐसे गांव हैं, जहां पर पानी की समस्या बनी हुई है.\nबनीखेत क्षेत्र के पधर गांव की बात करें तो पिछले कई दिनों से यहां पर लोग पानी के बिना काफी मुश्किलों में अपने दिन गुजारने पड़ रहे हैं. यहां गांव में इतना गंदा पानी आता है कि वह पीने के योग्य नहीं है.\nलोगों को करीब 1 किलोमीटर दूर से पानी लाना पड़ता है, लेकिन वहां पर भी काफी लंबी लाइन होने की वजह से समय बर्बाद होता है. लोग अपने घरों से अपने बच्चों सहित सुबह ही पानी लेने के चले जाते हैं, जहां पर उनका काफी समय बर्बाद होता है.\nलोगों ने कई बार विभाग से इस समस्या को लेकर गुहार भी लगाई है, लेकिन उनकी इस समस्या पर किसी ने कोई भी कारवाई नहीं की है.\n‘एक किमी दूर पानी लाने जाना पड़ता है’\nगांव की महिलाओं और बच्चों ने बताया कि उन्हें पिछले कई दिनों से पानी की समस्या से जूझना पड़ रहा है. बच्चों ने बताया कि उन्हें सुबह ही अपने मम्मी पापा के साथ पानी लेने के लिए जाना पड़ता है.\nजब वापस आते हैं तो उन्हें स्कूल में जाने के लिए देरी हो जाती है. उन्होंने बताया कि वह पानी के बिना कई दिनों तक नहा भी नहीं पाते हैं. उन्हें बिना नहाए स्कूल जाना पड़ता है. गांव की महिलाओं ने बताया कि उन्हें अपना सारा काम काज छोड़कर घरों में ताला लगा कर वह भी करीब 1 किलोमीटर\nदूर पानी लेने के लिए जाना पड़ता है. वहां पर भी काफी लाइन होती है.\nकई बार लगाई विभाग से गुहार\nस्थानीय लोगों ने बताया कि वह इस समस्या को लेकर कई बार विभाग के पास भी गए थे लेकिन विभाग ने उनकी इस समस्या पर किसी भी तरह की कोई कार्यवाही नहीं की. एक बार फिर से लोगों ने विभाग से आग्रह किया है कि उनकी पानी की समस्या को हल किया जाए, ताकि उन्हें किसी भी तरह की दिक्कतों का सामना ना करना पड़े.